NBS – Page 4 – Bankarstvo.rs\nDecember 26, 2017\tBANKE, NBS, SLIDER\nNarodna banka Srbije donela je odluku kojom se omogućava da zaposleni u sektoru bezbednosti, koji se odluče da kupe stan kreditom, banke u Srbiji mogu da finansiraju uzeti kredit do 90% njegove vrednosti.\n“Povoljnije kreditiranje u okviru državnog projekta jeftinih stanova”\nDecember 22, 2017\tBANKE, NBS, SLIDER\nNarodna banka Srbije donela je odluku kojom su stvoreni uslovi za povoljnije kreditiranje u okviru državnog projekta izgradnje jeftinih stanova, izjavila je guverner NBS Jorgovanka Tabaković za “Radio Beograd 1”.\nMMF odobrio osmu reviziju stendbaj aranžmana sa Srbijom\nDecember 21, 2017\tBANKE, NBS, SLIDER\nOdbor izvršnih direktora Međunarodnog monetarnog fonda odobrio je osmu, poslednju reviziju stendbaj aranžmana Srbije iz predostrožnosti, saopštila je Narodna banka Srbije (NBS).\nOd danas dinar jači\nDecember 18, 2017\tKURSNA LISTA, NBS, SLIDER\nDinar će od danas, 18. decembra, ojačati prema evru za 0,2 odsto i zvanični srednji kurs iznosiće 119,0258 dinara za evro, objavila je Narodna banka Srbije.\nDecember 16, 2017\tBANKE, NBS, SLIDER\nAgencije za ocenu kreditnog rejtinga “Fitč rejtings” i “Standard end Pur” povećale su kreditni rejting Srbije na nivo “BB” sa nivoa “BB-“, uz stabilne izglede za unapređenje kreditnog rejtinga, saopšteno je večeras iz Ministarstva finansija i Narodne banke Srbije.\nSeptember 21, 2017\tNBS, SLIDER\nNarodna banka Srbije, usvojila je izmene podzakonskih akata koji se tiču platnog prometa


Narod svjestan da ukoliko nema RS, nema ni slobode\nINTERVJU Dodik: Predlagao sam zajedničku vojnu vježbu Bosne i Hercegovine i Srbije\nČlan Predsjedništva BiH Milorad Dodik poručio je večeras da se bori za Republiku Srpsku, da ne dozvoli da je još više razgrade i otmu joj ovlaštenja, te da nastoji da objasni opseg međunarodne prevare u BiH.\n- Republika Srpska je jedini subjekt u BiH koji bi mogao da nastavi svoj put bez ikakvih problema - rekao je Dodik za RTS.\nOn je naglasio da je narod svjestan da ukoliko nema RS, nema ni slobode, te ponovio da se ne smije dozvoliti da RS izgubi svoja ovlaštenja.\nKomentirajući činjenicu da je dan RS - 9. januar osporen, Dodik je istakao da je neustavan Ustavni sud BiH čija je odluka o danu RS velika nepravda.\nDodik je ponovio da RS ima sve elemente države svoju teritoriju, granicu, narod, institucije, demokratski izabranu vlast.\n- Nemamo samo stolicu u UN i zato nas ne porede sa državom. Mi živimo državu, svidjelo se to nekome ili ne - poručio je Dodik i naglasio da je ponosan na činjenicu da RS može da razvija svoje policijske snage.\nDodik je kazao i kako bonska ovlaštenja nemaju nikakav pravni osnov i da ne priznaje ovakvu BiH, nastalu intervencijama međunarodne zajednice i visokih predstavnika.\nDodik: Cilj RS je vojna neutralnost\nOn je precizirao da Vijeće sigurnosti nije dalo visokom predstavniku nikakva ovlaštenja, već su Aneksom deset uvedena bonska ovlaštenja za koje je i bivši britanski ambador u BiH Čarls Kraford priznao da nemaju stvarno pravnog osnova.\n- Kraford je napisao: "Koliko vidim bonska ovlaštenja nemaju nikakav stvarno pravni osnov, izrodila su se u međunarodno političko blefiranje i igru moći koju visoki predstavnik uzastopno umotava u neki pravnički jezik" - naveo je Dodik i zapitao kako sada on može da prihvati visokog predstavnika u BiH Valentina Incka (Inzko).\nGovoreći o NATO-u, Dodik je istakao da je cilj RS vojna neutralnost, te naveo da je donesen Progam reformi BiH, odnosno plan kojim će se kretati BiH, a što ne prejudicira članstvo u NATO.\n14.01.2020 u 11:15\nMilorad Dodik Predsjedništvo BiH NATO Program reformi


86. Međunarodni poljoprivredni sajam u Novom Sadu – RTV SUNCE Arandjelovac\nHome » Aranđelovac » 86. Međunarodni poljoprivredni sajam u Novom Sadu\nin Aranđelovac 14/05/2019\nOpština Aranđelovac i ove godine nastavila je sa uspešnom praksom organizacije odlaska poljoprivrednika u Novi Sad. Uprkos lošem vremenu više od 270 naših sugrađana došlo je organizovano na Međunarodni poljoprivredni Sajam, a od ove godine Opština Aranđelovac ima svoj štand u hali 2.\nZamenik predsednika Miladin Jakovljević kazao je da je zadovoljan odzivom poljoprivrednika, za koje je organizovan besplatan prevoz, osveženje i hrana. Rekao je da se od ove godine uspostavila saradnja sa nekoliko lokalnih proizvođača koji predstavljaju svoju robu na sajamskom štandu, a da će u narednim godinama lokalna samouprava pokušati da promociju grada i domaćih proizvoda podigne na još viši nivo.\nSajmu su danas prisustvovali ministar poljoprivrede i zaštite životne sredine Branislav Nedimović i ministar bez portfelja Milan Krkobabić, koji su istakli važnost razvoja poljoprivrede i ulaganja u bespovratne subvencije, po čemu je Aranđelovac među vodećim opštinama u Srbiji.\nPrethodna: Dečija subota uz pozorišnu predstavu „Čarobni štapić“\nSledeća: RTV Sunce – TV Ordinacija – dr Dejan Pavlovic


NENAD POPOVIĆ: Mit o EU pao je kao Berlinski zid\nNENAD POPOVIĆ: Mit o EU pao je kao Berlinski zid\nPotpredsednik srpskog parlamenta i DSS Nenad Popović smatra da bi Srbija u 2014. godini trebalo da prevaziđe stereotipe i počne da radi ono što je u ekonomskom interesu naših građana i privrede. U novogodišnjem intervjuu za Informer Popović ističe da bi trebalo da se ugledamo na Nemačku koja je predbrodila krizu tako što je povećala svoj izvoz u Rusiju i Kazahstan.\nMit o Evropskoj uniji kao “ekonomskom raju” je srušen, kao što je onomad srušen berlinski zid. Ne smemo dozvoliti da Srbija opet bude jedina zemlja koja je prespavala pad berlinskog zida.\nZašto smatrate da je za Srbiju bolje da se okrene Rusiji i Evroazijskoj uniji umesto EU?\nU savremenoj ekonomiji mnogo je lakše proizvesti robu nego za nju naći kupca. Prodaja i tržište su ključni za uspeh. Činjenica je da naš izvoz na tržište Rusije raste, dok izvoz na tržište EU pada. U Rusij se zapošljava i veliki broj naših građana.\nGde u Rusiji naši građani mogu da se zaposle?\nNa izgradnji infrastrukture za zimsku olimpijadu u Sočiju, kao i na drugim projektima u Rusiji, radi oko 40 hiljada naših inženjera i radnika. Oni na taj način izdržavaju 40 hiljada porodica u Srbiji. To je kao da ste u Srbiji otvorili 400 fabrika sa po sto zaposlenih. Ne zaboravite da odmah posle Sočija u Rusiji kreću pripreme za Svetsko prvenstvo u fudbalu 2018. To je velika šansa za naše projektantske i građevinske firme.\nZar se okretanje Evroaziji ne kosi sa stavom DSS o političkoj neutralnosti?\nEvroazijski ekonomski savez je ekonomski, a ne politički savez. Srbija treba da bude politički neutralna država koja će razvijati podjednako dobru saradnju kako sa EU tako i sa zemljama evroazijskog ekonomskog prostora. Suština je u vođenju uravnotežene spoljne politike koja će biti zasnovana isključivo na našim ekonomskim interesima.\nSRBIJA DA BUDE ČLAN EVROAZIJSKE BANKE\nKoji bi mogao da bude prvi konkretan korak u saradnji sa Evroazijskim savezom?\nVodio sam preliminarne razgovore o mogućnosti da Srbija postane akcionar Evroazijske razvojne banke. Na taj način bismo mogli da koristimo sredstva ove banke za razvojne projekte u Srbiji. Dovoljno je reći da Evroazijska razvojna banka trenutno raspolaže kapitalom od oko 4 milijarde evra.


Hodžić saslušan u vezi s ubistvom Ostojića, pa pušten\nUbistvo\tIstočno Sarajevo\nSARAJEVO - Nakon kriminalističke obrade na slobodu je iz PU Istočno Sarajevo puštena osoba čiji su inicijali A.H, koje je privedeno u okviru istrage rasvjetljavanja krivičnog djela teško ubistvo M.O. iz Istočnog Sarajeva, rekla je Srni portparol MUP-a Srpske Mirna Miljanović.\nPrema nezvaničnim informacijama, riječ je Admiru Hodžiću zvanom Atko koji je od ranije poznat policiji po vršenju krivičnih djela.\nOn je sinoć uhapšen u policijskoj akciji koju su pripadnici MUP-a Kantona Sarajevo proveli na Šipu. Policijski službenici Kantona Sarajevo su sinoćnju akciju proveli po zahtjevu Uprave za organizovani i teški kriminalitet MUP-a Republike Srpske.\nMiljanović je navela da policija RS intenzivno traga za počiniocima ovog teškog krivičnog djela, te pod nadzorom republičkog tužilaštva preduzima sve istražne mjere i radnje s ciljem njegovog rasvjetljavanja.\nPrema nezvaničnim informacijama kao osobe koje bi se mogle dovesti u direktnu vezu s ubistvom koje je šokiralo Istočno Sarajevo su 40-godišnji Damnjan Mitrović (državljanin BiH) i 41-godišnji Dragan Milosavljević (državljanin Srbije) koji su nedavno pobjegli iz zatvora u Sloveniji.Ubistvo Miloša Ostojića desilo se prije pet dana u Istočnom Sarajevu.


Google tuže zbog polne diskriminacije | PC Press\nGoogle tuže zbog polne diskriminacije\nGoogle-ovi platni razredi su procureli u javnost, a posledica su tužba od strane tri zaposlene žene zbog polne diskriminacije.\nKelly Ellis, Holly Pease i Kelli Wisuri su napustile Google nakon što su postavljene na radna mesta zbog kojih su imale manju zaradu od svojih kolega. U tužbi se navodi da Google namerno izdvaja žene i postavlja ih na radna mesta koja su manje plaćena dok se muškarci sa istim kvalifikacijama ne suočavaju sa takvim problemima. Google se ne slaže se sa glavnom tvrdnjom tužbe da vrši diskriminaciju na osnovu polova.\n„Nivoi radnih mesta i unapređenja su određeni putem rigoroznih komiteta koji se bave zapošljavanjem i moraju da prođu više nivoa revizija, uključujući i provere da ne postoji pristrasnost u donošenju odluke kada se radi o polovima“, rekla je Gina Scigliano portparolka Google-a.\nTehnološki gigant je takođe u sred pravne borbe sa Ministarstvom rada SAD-a (Department of Labor) zbog svog načina isplaćivanja svojih zaposlenih. Prema rečima Janette Wipper, regionalne direktorke Ministarstva rada, oni su pronašli da se Google drugačije odnosi prema ženama. Međutim, optužbe agencije se zasnivaju na slikama platnog spiska zaposlenih u Google-u.\nGoogle je porekao sve optužbe, čak je objavio svoju studiju načina isplate muškaraca i žena u kompaniji. Tužba koja je podnesena u četvrtak 14. avgusta 2017. godine San Francisko Višem Sudu cilja da predstavi na hiljade Google-ovih zaposlenih u Kaliforniji i traži neisplaćenu zaradu i deo profita kompanije Google. Iako je uložio milione kako bi imao što raznovrsniju radnu snagu, prema poslednjem izveštaju žene čine samo 20% zaposlenih u Google-u.\nTagovi: Diskriminacija, Google, tužba\n← Eta Clock – sprava iz filmova o Harry Potter-u\nPočinje 24. Festival informatičkih dostignuća – Infofest 2017 →


Promotivni video spot koji oslikava veze Republike Srbije i Sjedinjenih Američkih Država, kreiran povodom velikog jubileja 140 godina diplomatskih odnosa biće prikazivan danas tokom celog dana u srcu Menhetna, na jednom od čuvenih velikih video ekrana na Tajms skveru.\nAmbasador Republike Srbije u SAD Marko Đurić večeras će u Njujorku u čast Marine Abramović i velikog jubileja 140 godina diplomatskih odnosa Beograda i Vašingtona organizovati prijem, na kome će joj uručiti zlatnu medalju za zasluge.\n"Velikoj Marini Abramović svečano ću, kao izaslanik predsednika Republike, uručiti zlatnu medalju za zasluge. Ovo odlikovanje jeste zahvalnost Srbije našoj svetski poznatoj umetnici za predstavljanje naše zemlje, kao i za izuzetne zasluge i rezultate u oblasti kulture, a posebno u umetnosti performansa”, naglasio je Đurić.\nSkupu će priustvovati i veliki broj visokih zvaničnika američke administracije, što, kako je ambasador rekao, predstavlja posebnu čast za Srbiju kao i samo prikazivanje promotivnog video spota na Tajms Skveru. Kao važna spona između Beograda i Njujorka u tom spotu, koji će biti prikazivan na jednom od dva naveća bilborda na Tajms skveru, i to na uglu Brodveja i 43. ulice, uz poziv svima da posete Srbiju, pripalo je i nacionalnom avioprevozniku Er Srbiji.\nObeležavanje jubileja u Njujorku biće najznačajniji događaj za Srbiju ove nedelje, koju je Đurić započeo nizom sastanaka sa članovima Predstavničkog doma u Kongresu SAD.\nCentralna proslava velikog jubileja u znak sećanja na 1881. godinu kada su uspostavljeni diplomatski odnosi dveju zemalja potpisivanjem dva sporazuma biće organizovana u Vašingtonu u decembru.\nPredsednik Srbije Aleksandar Vučić i američki državni sekretar Entoni Blinken prošle nedelje razmenili su čestitke povodom 140 godina od potpisivanja Trgovačkog ugovora i Konzularne konvencije između Srbije i SAD.\nPovodom jubileja Blinken je naveo da su SAD srećne zbog obeležavanja 140 godina diplomatskih odnosa sa Srbijom.\n“Naša dva naroda imaju zajedničku istoriju bogatu prijateljstvom i dubokim kulturnim vezama. Radujemo se izgradnji još jačeg partnerstva u narednih 140 godina", naveo je Blinken. Predsednik Srbije podsetio je da su zvanični diplomatski odnosi počeli potpisivanjem Trgovačkog ugovora i Konzularne konvencije.\n“Vrednosti koje smo tada delili čvrsto nas vezuju i sada, nadahnjujući nas da radimo još bliže”, rekao je Vučić.


15. februara, Svet obeležava Dan dece obolele od raka, a Nacionalno udruženje roditelja dece obolele od raka – NURDOR, tradicionalno će organizovati humanitarne skupove na trgovima, glavnim ulicama i šetalištima više od 30 gradova širom Srbije.\nU Leskovcu centralna manifestacija sa muzičkim programom biće organizovana u gradskom parku, kod fontane (Bulevar Oslobodjenja) od 12 do 14 časova. Pozivamo sve ljude da nam se pridruze. Tačno u 13 časova, pod sloganom I ja se borim, simbolično će se poslati srce podrške za sve mališane koji se leče od raka, u znak podrške ovim superherojima, ali i onima koji više nisu sa nama.\nOva kampanja rezultirala je prošle godine otvaranjem novog krila Klinike za dečje interne bolesti u Nišu, hemato-onkološkog odeljenja u koje su građani Srbije kroz donacije uložili više od 100 miliona dinara. Ove godine borimo se zajedno za novu Roditeljsku kuću u Beogradu, kao najvećem dijagnostičkom i terapijskom centru pedijatrijske onkologije u Srbiji, sa istovremeno najvećim brojem dece koja dolaze na lečenje. S obzirom da su često u pitanju porodice iz manjih sredina, koje nisu u mogućnosti da u Beogradu obezbede smeštaj, neophodno je omogućiti prostor u kom oni mogu da borave za vreme lečenja. Nažalost, svedoci smo sve većeg broja dece kojima je ova podrška potrebna, a naši trenutni kapaciteti nisu dovoljni.


Četvrtak, 27/06 - Fudbal, SAD, MLS\n27/06Toronto vs Atlanta Junajted1X2tip: 2\nNakon tronedeljne pauze zbog prvenstva Južne Amerike, u četvrtak iza ponoći se nastavlja MLS. Ovog puta smo za vas izdvojili meč između Toronta i Atlante koji je zakazan za dva sata iza ponoći.\nToronto je na pred početak šampionata ostao bez Đovinka koji je godinama unazad bio najbolji fudbaler ove ekipe, ali i sasvim sigurno jedan od najboljih fudbalera u MLS šampionatu. I kada posmatramo iz tog ugla, može se reći da Toronto i ne pruža toliko loše partije ove sezone. Đovinka je nasledio sjajni Posuelo, koji je za kratko vreme pokazao da bi možda mogao i da nadmaši omalenog italijanskog fudbalera. Trenutno se ova ekipa nalazi na sedmom mestu na tabeli koje je ujedno i poslednje koje donosi plasman u plej of, ali ruku na srce mora se priznati da Toronto igra poprilično loše u poslednje vreme.\nAtlanta brani titulu koju je osvojila prošle godine, ali nisu na najbolji način započeli sezonu. Bilo je u prvih nekoliko kola dosta oscilacija, ali su onda značajno podigli nivo igre i vezali jednu seriju pobeda, pa se u ovom trenutku nalaze na dosta dobrom četvrtom mestu na tabeli, ali je sigurno da se tu neće zaustaviti, i treba zaista očekivati da u narednih nekoliko kola ozbiljno napadnu prvo mesto koje u ovom trenutku drži Filadelfija. U prošlom kolu je Atlanta ostvarila trijumf na svom terenu protiv Čikaga koji možda i ima najjači roster od svih ekipa u MLS šampionatu, čime je Atlanta samo pokazala da su i ove sezone jedni od glavnih favorita za osvajanje titule.\nToronto igra promenljivo, po sistemu toplo-hladno, a evidentno je da ne briljiraju na svom terenu gde imaju tri pobede, tri remija, ali i čak tri poraza. Sa druge strane, Atlanta polako ali sigurno ponovo liči na onu ekipu iz prošle sezone, i sigurno je da će u narednim kolima ozbiljno napasti prvu poziiju na tabeli koja na kraju sezone donosi direktan plasman u četvrtfinale. Zbog svega toga smo se odlučili da prednost u ovom susretu damo gostujućoj ekipi, pa vam toplo preporučujemo da odigrate 2 koju kladionica Meridianbet plaća sa fantastičnom kvotom 2.70.


SRBI ODGOVORILI USTAVNOM SUDU: Odluka o zabrani Dana Republike Srpske mora biti poništena | Poskok.info\nSRBI ODGOVORILI USTAVNOM SUDU: Odluka o zabrani Dana Republike Srpske mora biti poništena\nBANJALUKA – Narodna skupština Republike Srpske uputila je u petak odgovor Ustavnom sudu BiH koji je zatražio informacije o tome šta je urađeno s ciljem sprovođenja njihove odluke kojom je obilježavanje Dana Republike 9. januara proglašeno neustavnim. Predsjednik Narodne skupštine Nedeljko Čubrilović je istakao da je parlament u odgovoru podsjetio sud na zahtjev upućen 17. juna kojim je Srpska zatražila preispitivanje sporne odluke i da se o njemu Ustavni sud BiH nije izjasnio. “Narodna skupština je zahtjev podnijela u utvrđenom roku i očekujemo da Ustavni sud preispita i stavi van snage svoju odluku o Danu Republike Srpske”, rekao je Čubrilović. Ustavni sud BiH je u novembru prošle godine utvrdio, odlučujući na osnovu apelacije bošnjačkog člana Predsjedništva BiH Bakira Izetbegovića, da dio Zakona o praznicima Republike Srpske koji se odnosi na obilježavanje 9. januara kao Dana Republike nije u skladu sa Ustavom.\nNajviši zvaničnici Srpske su nakon toga jedinstveno poručili da ne prihvataju tu odluku, a zatim je formiran ekspertski tim koji je poslao zahtjev Ustavnom sudu BiH da poništi svoju odluku i donese novu. Čubrilović je naglasio da iz izjava bošnjačkih političara i intelektualaca proizlazi da problem nije Dan Republike, nego to što je riječ o 9. januaru – danu kada se obilježava nešto što se dogodilo prije Dejtonskog sporazuma. “Oni žele da dokažu da Republika Srpska nije postojala prije potpisivanja Dejtonskog sporazuma. Pitam ih ko je onda unio svoj suverenitet u zajedničku državu u Dejtonu ako Republika Srpska nije postojala.\nUnijeli su ga entiteti, a nije bilo obrnuto”, rekao je Čubrilović te ponovio da je odluka Ustavnog suda BiH politička, a ne pravna. Dodao je da će Srpska, kao legalista, poštovati odluke suda. “Zato ćemo obavijestiti Ustavni sud i da pripremamo izmjene Zakona o praznicima koje bi do kraja godine trebalo da se nađu u skupštinskoj proceduri”, rekao je Čubrilović. Narodna skupština Republike Srpske je u međuvremenu jednoglasno donijela odluku o raspisivanju referenduma o Danu Republike, koji će biti održan 25. septembra, kada će narod reći da li podržava da se 9. januar obilježava kao Dan Republike.\nZbog odluke Narodne skupštine o raspisivanju referenduma deset poslanika iz FBiH u Predstavničkom domu Parlamenta BiH uputilo je poziv predsjedavajućim Predsjedništva i Savjeta ministara BiH Bakiru Izetbegoviću i Denisu Zvizdiću da organizuju sastanak sa poslanicima, ministrima i predsjednicima stranaka. Izetbegović je u petak rekao “Glasu Srpske” da je pročitao pismo i da sastanka neće biti. “Nešto ću im odgovoriti, ali nećemo održati sastanak. Smatram da institucije moraju raditi svoj posao. Ne trebaju nam krnje institucije ili dijelovi institucija da se sastaju pa da se stvore dva bloka. Tražimo od institucija i međunarodnih i domaćih da sasvim jasno i nedvosmisleno rade svoj posao kada je u pitanju kršenje Dejtonskog sporazuma i dovođenje u pitanje Ustava BiH i zakona. To treba da rade institucije”, rekao je Izetbegović.\nVisoki funkcioneri SDA negirali su ranije za federalne medije spekulacije da će kao kontramjera biti organizovan referendum o ukidanju RS, ali su naglasili da OHR ne smije dozvoliti referendum u Srpskoj. Predsjedavajući Kluba poslanika SNSD-a u Predstavničkom domu Parlamenta BiH Staša Košarac rekao je da pismo grupe bošnjačkih poslanika u kojem traže sastanak na nivou BiH govori o potpunoj mobilizaciji bošnjačkog političkog bloka da bi koristeći dio međunarodne zajednice onemogućili sprovođenje referenduma u RS. U OHR-u su u petak rekli da i dalje razmatraju odluku Narodne skupštine RS o održavanju referenduma.\n“Iako je očigledno da su praznici osjetljivo pitanje u BiH, vladavina prava se uvijek mora poštovati. Svi organi vlasti u BiH, uključujući i one u RS, imaju obavezu da sprovode konačne i obavezujuće presude Ustavnog suda BiH”, poručili su iz OHR-a. Ustavni sud BiH donio je spornu odluku preglasavanjem sudija iz srpskog i hrvatskog naroda od strane bošnjačkih i stranih sudija.\nZvaničnici RS su zatim zatražili da odluka bude poništena i da Parlament BiH u roku od 120 dana usvoji zakon o Ustavnom sudu BiH kojim je predviđeno da strane sudije budu zamijenjene domaćim i da bude onemogućeno donošenje odluka ako za njih ne glasa barem jedan sudija iz svakog naroda. S obzirom na to da su bošnjačke stranke blokirale usvajanje tog zakona ispunjeni su uslovi za raspisivanje referenduma, koji su zvaničnici RS ostavili kao alternativu usvajanju zakona o Ustavnom sudu.\nDmičić: RS postupa po zakonu\nProfesor ustavnog prava Mile Dmičić poručio je u petak da je RS uradila sve u skladu sa Ustavom i zakonom. Reagujući na ocjene profesora ustavnog prava Omera Ibrahimagića, koji je za federalne medije kazao da se RS ponaša neustavno i da se odlukom o referendumu političkim sredstvima suprotstavlja pravu, Dmičić je istakao da to nije tačno i da je i dalje vidljivo da intelektualne, političke i druge elite ne prihvataju RS kao državotvornu jedinicu koja je sa drugom jedinicom konstituisala BiH. “RS poštuje Ustav BiH, jer smatra da je on najviši opšti pravni akt sa kojim je usklađen i Ustav RS”, rekao je Dmičić. (Glas Srpske)


Cenex Medical – Svjetska zdravstvena organizacija: MMR vakcina ne izaziva autizam\nCenex Medical / Novosti / Svjetska zdravstvena organizacija: MMR vakcina ne izaziva autizam\nPredstavnici Svjetske zdravstvene organizacije /SZO/ na regionalnom sastanku o imunizacijama koji je danas počeo u Budvi poručili su da MMR vakcina ne izaziva autizam i da je svako ko insinuira da postoji takva veza prevarant.\nEkspert za program imunizacije SZO za Evropu Rob Battler kaže da je to diskreditovana studija jednog tvrdoglavog naučnika, koji se nije bavio praksom 15 godina.\n“SZO i partneri uradili su hiljade studija u Evropi, Americi, Velikoj Britaniji, na Novom Zelandu, Australiji i Africi koje su pokazale da ne postoji uzročno posljedična veza između MMR vakcine i autizma”, istakao je Battler.\nOn ističe da antivakcinalni lobi ne snosi odgovornost za sve slučajeve boginja i rubele koje su se desile zbog njihovih kampanja i koje su prouzorkovale epidemije i smrtne slučajeve.\nBattler navodi da roditelji treba da dobiju tačnu informaciju zasnovanu na pouzdanom izvoru.\n“Naravno, roditelji moraju sami da donesu odluku”, rekao je Battler i dodao da roditelji, takođe, moraju da shvate da djecu izlažu velikom riziku ukoliko ih ne vakcinišu.\nGovoreći u situaciji u regionu, Battler kaže da su na Kosovu već evidentirana dva smrtna slučaja od malih boginja, a slučajevi obolijevanja zabilježeni su i u pojedinim dijelovima Srbije.


Dečić testira Budućnost, Sutjeska u Petrovcu - Sportklub\nDečić testira Budućnost, Sutjeska u Petrovcu\nCrna Gora Autor:Svetozar Janičić6. apr. 202113:49\nNastavlja se šampionat Crne Gore u fudbalu. Utakmice 28. kola, na programu su u sredu 7. aprila, a u velikom derbiju snage će odmeriti Budućnost i Dečić.\nIzabranici Mladena Milinkovića, fudbaleri Budućnosti, su već odbranili titulu, a samo se čeka matematička potvrda. Podgoričani bi do trona mogli da stignu već u rundi koja sledi. Potrebno je da pobede Dečić, a da Sutjeska izgubi od Petrovca.\nFudbaleri Budućnosti će sigurno biti dodatno motivisani za derbi koji sledi, jer će nastojati da se vrate na pobednički kolosek, posle poraza od Zete u prethodnom kolu – 1:0. Podsećanja radi, Zeta je slavilo golom Marka Burzanovića, pa je prekinula niz od 23 utakmice bez poraza ekipe Budućnosti.\nDečić prilično rasterećeno, ali sigurno je i hrabro ulazi u meč koji sledi. Izabranici Edisa Mulalića su daleko najveće iznenađenje šampionata Crne Gore. Sezonu su počeli sa ciljem da obezbede opstanak, a debi u elitnom društvu bi veoma lako mogli da završe istorijskim plasmanom na evropsku scenu.\nSutjeska će nastojati da posle pobede nad OFK Titogradom u gostima – 4:0, stigne do pobede i u Petrovcu, jer bi u slučaju pobede Budućnosti, uspela da se probije na kotu dva. S ruge strane, Petrovčanima je svaki bod od vitalnog značaja u nastojanju da stignu do opstanka, pa Nikšićane očekuje težak posao na putu ka cilju.\nU ostalim mečevima, OFK Titograd će posle ostavke trenera Nikole Peca Rakojevića, odmeriti snage sa Podgoricom, koja slovi za favorita na papiru. Titograd se bori za opstanak, a Podgorica za mesto u Evropi.\nRudar je favorit protiv Jezera iz Plava na svom terenu, a velika borba se očekuje u Danilovgradu, gde će snage odmeriti Iskra i Zeta.


Predstava Van mesta i program Pantomima izlazi na ulicu\nHome › Vesti 2017 › Predstava Van mesta i program Pantomima izlazi na ulicu\nPoznati pantomimičar iz Pariza i svojevremeno asistent čuvenog Marsela Marsoa – Gerasim Dišlijev, izvešće na predstojećem šestom Međunarodnom festivalu pantomime – P(h)antomfestu zabavnu i intrigantnu predstavu „Van mesta“.\nPomerite čoveka iz njegove dnevne rutine, dodajte obilje incidenata, sve van njegovog uticaja, i on će uvek završiti van svog mesta, uprkos sebi. Gerasim Dišlijev je putujući svetom zaljučio da je smeh univerzalan i prepoznatljiv bez obzira na jezik, boju kože, veru, naciju i kulturu. Zbog toga je cilj ove predstave humor i smeh kao jedini način da se shvati svet oko nas – da se ne uzima za ozbiljno.\nJezikom teatra pokreta i pantomime „Van mesta“ naglašava avanture običnog čoveka bačenog u „neobičnost“ pozorišta. Obično telo unutar mehanike teatra. I ovo telo se trese, bori, koči, reaguje. Ovo telo deluje pod reflektorom svih kontradiktornosti koje ga okružuju. Njegove avanture su ogledalo naših sopstvenih turbulencija u traženju našeg ili pravog mesta u teatrima naših života. Tada oni postaju nepresušan izvor inspiracije. Jedno pitanje ipak ostaje: „Da li iko zaista zna svoje pravo mesto?“. Oni koji su kadri da na ovo pitanje odgovore su pozvani na pozornicu!“\n„Van mesta“ će biti izvedena prvog festivalskog dana od 21h u sali Doma vojske u Vranju. Ulaz je – kao i za sve ostale programe P(h)antomfesta – slobodan.\nPrateći program 6. P(h)antomfesta posebno je zanimljiv: poznati američki pantomimičar Bil Bauers će prvog festivalskog dana, 22. septembra, od 13 časova, u Američkom kutku pri Narodnoj biblioteci u Vranju održati prezentaciju sa elementima diskusije pod nazivom „Pantomimičar na putu: Putovanje sa Bilom Bauersom“, dok će sutradan makedonski pantomimičar Meto Janakievski izvesti eksperimentalni program „Pantomima izlazi na ulicu“. Ovog puta on će u pešačkoj zoni Glavne ulice u Vranju od 13 časova igrati „običnog pantomimičara“ raspoloženog za „razgovor“. Nakon prošlogodišnjeg uspeha programa koji je pod nazivom „Bakiji u pohode“ održan u Gornjoj čaršiji (pretežno naseljenom romskim stanovništvom), kao i veoma zapaženih prethodnih izdanja (2014. – „Pantomimičar na pijaci“ i 2015. – „Pantomimičar na kafi“), program „Pantomima izlazi na ulicu“ ove godine se održava pod nazivom „Pantomimičar šeta gradom“.


Vulin: U narednim danima povećanje broja izbeglica - 13.09.2015, Sputnik Srbija\nVulin: U narednim danima povećanje broja izbeglica\nU Miratovcu, kao i u prihvatnom centru u Preševu i oko njega, trenutno boravi oko 1.000 izbeglica, a država je spremna svima da pomogne, izjavio je Aleksandar... 13.09.2015, Sputnik Srbija\n08:44 13.09.2015 (Osveženo: 16:19 05.10.2015)\nU Miratovcu, kao i u prihvatnom centru u Preševu i oko njega, trenutno boravi oko 1.000 izbeglica, a država je spremna svima da pomogne, izjavio je Aleksandar Vulin ministar za rad, zapošljavanje, boračka i socijalna pitanja Vlade Srbije.\n12 Septembar 2015, 21:58\nVulin je, tokom obilaska prihvatnog centru u Preševu, rekao da je situacija pod kontrolom, a da je od juče ujutru u taj kamp došlo oko 2.000 ljudi.\n„Situacija je zaista pod kontrolom i želim da uverim naše građane da je država organizovana, da je prihvatila sve ljude i da nije bilo problema“, rekao je Vulin.\nMinistar je dodao da nije bilo nikakvih incidenata, naglasivši da „možemo da se izborimo i sa povećanim brojem migranata koji se očekuju“.\nPrema njegovim rečima, za sve njih su obezbeđeni hrana i lekovi.\nVulin je istakao i da država funkcioniše onako kako bi i trebalo.\n„Očekujemo nešto povećani priliv migranata u toku noći i sutrašnjeg dana, ali današnji dan je protekao normalno i bez incidenata“, rekao je on.\nVulin je naveo i da je, u očekivanju većeg broja ljudi, MUP povećao broj svojih radnika, da pripadnici Vojske Srbije pomažu na terenu, a isto čine i zaposleni u Ministarstvu za rad, boračka i socijalna pitanja i ljudi iz Crvenog krsta.\n„Očekujemo da se u narednih nekoliko dana poveća broj izbeglica, prvenstveno iz straha tih ljudi da će od 15. septembra biti zatvorena mađarska granica i da će biti sankcionisani, hapšeni…“, rekao je Vulin.\nOn je istakao da se država organizovala i na severu, kao što se organizovala i na jugu zemlje, kako bi bila spremna za reagovanje i u takvoj situaciji.\nPrema njegovim rečima, ukoliko bi eventualno došlo do dužeg zadržavanja tih ljudi u Srbiji, država je spremna da odgovori na pravi način, poštujući njihova ljudska prava, uz istovremeno vršenje svih bezbednosnih provera u cilju zaštite naših građana.\nVulin je u centru u Preševu razgovarao i sa osobljem, ali i sa izbeglicama, među kojima je veliki broj žena i male dece.\nIspred tog centra formiran je i red od 200-300 muškaraca, žena i dece koji čekaju da se registruju, dok se u samom centru obavljaju lekarski pregledi i dele se hrana i voda.\nU Preševu je 8. jula otvoren Centar za privremeni prihvat i smeštaj izbeglica, u kojem se izbeglice registruju po ulasku na teritoriju Srbije.


Ponuđači za aerodrome uskoro u Podgorici – Bankar.me\nOctober 22, 2019 AVIO SAOBRAĆAJ, CRNA GORA, SVE VIJESTI Leave a comment\n“Sagledan je dosadašnji tok pretkvalifikacione faze postupka, kao i pitanja koja su od značaja za dalji tok postupka za dodjelu koncesije. Ocijenjeno je svrsishodnim da 31. oktobra u Podgorici bude održana Predtenderska konferencija namijenjena potencijalnim ponuđačima”, kazali su u Ministarstvu.\n“Renomirani savjetnik Vlade i Tenderske komisije u ovom procesu IFC će tom prilikom prezentovati potencijalnim ponuđačima predmet i cilj koncesije, tehničke specifikacije aerodroma, parametre i strukturu koncesije, kapitalna ulaganja, kao i naredne korake u samoj tenderskoj proceduri”, precizirali su iz Ministarstva. Tekst javnog poziva za sve potencijalne ponuđače da učestvuju u pretkvalifikacionom postupku za dodjelu koncesije objavljen je 11. oktobra.\nPOJMOVIkoncesija za aerodrome tender za Aerodrome\nPrevious Ove zemlje imaju najbolje penzione sisteme na svijetu\nSljedeći Automobili će biti skuplji zbog novih pravila o emisiji gasova


Zlatibor, četvorokrevetni - Mali oglasi Nekretnine - izdavanje\nMali oglas: Zlatibor, četvorokrevetni...\nZlatibor, četvorokrevetni apartman, 80m2, dupleks, luksuzan, dve spavaće sobe po dva odvojena kreveta, svaka soba ima terasu. Dnevni boravak 40m2, kuhinja i trpezarija kompletno opremljene za šest osoba najsavremenijim uredjajima i posudjem, centralno grejanje, DVD, dva televizora. Velika terasa 20m2 sa garniturom za odmor na svežem vazduhu u prirodi za šest osoba, okrenuta borovima i zelenilu. Zaseban ulaz u vilu, interfon, parking, 600m od centra, izdajem tokom cele godine.\nIdentifikacioni broj oglasa: - 20111229073451\nLink oglasa: https://www.inter.rs/mali-oglasi/20111229073451\t/\nSlični mali oglasi - osoba, dnevni, kuhinja, boravak, trpezarija, terasu, najsavremenijim\nDr Srđa Janković: Epidemija bez presedana, virus ne možemo da zaustavimo brzo\nNaslovi.net, 4.4.2020 19:35


Uhapšen Fikret Abdić! Tužilaštvo i policija demantuju - Politički.rs\nUhapšen Fikret Abdić! Tužilaštvo i policija demantuju\nFikret Abdić, načelnik Opštine Velika Kladuša, uhapšen je danas u ovom gradu.\nDanas se na području Velike Kladuše provodi opsežna akcija Kantonalnog tužilaštva Unsko-sanskog kantona kodnog naziva “Mreža”.\nU akciji koja se sprovodi u saradnji sa Federalnom upravom policije, uhapšeno je šest lica, među kojima je i prvoosumnjičeni načelnik Op[tine Velika Kladuša Fikret Abdić, prenosi N1.\nPretresi se vrše na više lokacija na području Velike Kladuše, uključujući prostorije Op[tine, saopćeno je danas iz Tužilaštva.\n”Tužilaštvo vodi istragu o krivičnim delima počinjenim od 2016. godine do danas, koja se odnose na radnje opštinskog načelnika, državnih službenika zaposlenih u Opštini Velika Kladuša i odgovornog lica u osumnjičenom pravnom licu u postupcima javnih nabavki u kojima je Opština Velika Kladuša ugovorni organ. .Osumnjičeni su izbegavali sprovođenje otvorenog postupka javnih nabavki i suprotno Zakonu o javnim nabavkama BiH, primenom direktnog sporazuma birali isključivo osumnjičeno pravno lice kao izvršioca usluga. Ovako sprovedene javne nabavke su potom plaćane iz Budžeta Opštine Velika Kladuša”, navedeno je it tužilaštva.\nSumnja se da je i opštinski načelnik, dodaju, iskorišćavao svoj položaj u periodu od 2017. godine do kraja 2019. godine i protivno zakonu uvećavao plate i isplaćivao nagrade pojedinim državnim službenicima zaposlenim u opštini.\nFikret Abdić, poznatiji kao Babo, 80-tih godina prošlog veka u Kladuši je podigao Agrokomerc, koji je u to vreme bio privredni gigant. Početkom 90-ih godina prošlog veka aktivno se uključio u politiku i na prvim višestranačkim izborima u BiH osvojio najveći broj bošnjačkih glasova za člana Predsedništva BiH, ali je tu funkciju prepustio Aliji Izetbegoviću, sa kojim se uskoro i politički razilazi.\nKrajem septembra 1993. godine je u Velikoj Kladuši osnovao takozvanu “Autonomnu oblast (AO) Zapadnu Bosnu”, a njegove jedinice ratovale su sa pripadnicima Armije BiH, koje su bile pod kontrolom Sarajeva. Abdić je u sudu u Karlovcu osuđen na dvadeset godina zatvora zbog ratnog zločina u Zapadnoj Bosni, ali je posle odslužene dve trećine kazne izašao na slobodu.\nOsuđen je da je kao vrhovni komandant Narodne odbrane AO Zapadne Bosne odgovoran za otvaranje logora i prihvatnih centara, kroz koje je prošlo najmanje pet hiljada protivnika AO.\nIz Federalne uprave policije i Tužilaštva USK za Radiosarajevo.ba tvrde da Abdić nije uhapšen.\n“Informacija da je uhapšen Fikret Abdić nije tačna”, kazala je Irena Marjanović Čavkić iz Tužilaštva USK.\nTagged: BIH, FIKRET ABDIĆ, HAPŠENJE, VELIKA KLADUŠA


Bibić: Želim medalju na EP u krosu\nNaslovnica Sjeverni Sandžak Novi Pazar Bibić: Želim medalju na EP u krosu\nReprezentativac Srbije u atletici Elzan Bibić rekao je danas da će tokom tronedeljnih priprema u Ulcinju pokušati da podigne nivo forme kako bi na Evropskom prvenstvu u krosu konkurisao za visok plasman u juniorskoj konkurenciji.\n“Ovo je veoma važna faza priprema, a već pet dana radimo u Ulcinju. Iako nisam osvojio medalju na kros prvenstvu Balkana u Ćupriji, gde staza nije bila po mom ukusu, daću sve od sebe da na šampionatu Evrope budem među kandidatima za medalje”, rekao je Bibić.\nEvropsko prvenstvo u krosu održaće se 11. decembra u italijanskom gradu Kia.\nBibić je pre četiri meseca u Tbilisiju postao prvak Evrope na 3.000 metara u uzrastu mlađih juniora. On je prošle godine na kros prvenstvu Evrope u francuskom Jeru zauzeo je 28. mesto kod juniora, a bio je najbrži od atletičara rođenih 1999. godine.\n“Imao sam uspešnu godinu, ali pokušaću da je krunišem na najbolji način. Možda sam malo više trčao i nešto manje odmarao u poslednje vreme, ali zadovoljan sam ovim delom sezone. Jedino mislim da sam na krosu Balkana mogao više”, ocenio je mladi Novopazarac.\nTrener Rifat Zilkić rekao je da od Bibića u krosu očekuje plasman među deset najboljih juniora u Evropi.\n“Pokušaćemo da bude bolji nego prošle godine, stariji je i iskusniji. Krosevi su interesantni i dramatični, mnogo zavisi od podloge i konfiguracije. Bilo bi odlično da bude u deset najboljih, ali to ne znači da bih bio zadovoljan takvim plasmanom”, naveo je Zilkić.\nOsim Bibića, u Ulcinju se pripremaju i Amela Terzić, Teodora Simović, Haris Ajdarević i Adem Zilkić.\n“Amela Terzić sprema se za Evropsko prvenstvo u dvorani (od 3. do 5. marta u Beogradu) i preskočiće evropski kros. S druge strane, Bibić je mlad i potrebno mu je da stiče iskustvo, kao nekada Amela, Olivera Jevtić ili ranije Dragan Zdravković”, rekao je Zilkić.


Ministar Dačić razgovarao sa novim ambasadorom Iraka u Srbiji\nPrvi potpredsednik Vlade i ministar spoljnih poslova Ivica Dačić primio je danas u kurtoaznu posetu novog ambasadora Republike Irak u Republici Srbiji Fakri Hasana Mahdia Al Isu.\nMinistar Dačić je poželeo dobrodošlicu ambasadoru Iraka i poželeo mu puno uspeha u radu, a takođe je poželeo uspeh i novoj Vladi Iraka. Podsetio je da je Srbija ponosna na istoriju naših odnosa i na saradnju koja datira iz perioda bivše Jugoslavije. Takođe je istakao da je Srbija dala svoj veliki doprinos borbi protiv terorizma u Iraku i očuvanju teritorijalnog integriteta i suvereniteta ove zemlje. Podvukao je da Srbija ima interes da dalje razvija svestranu saradnju sa Irakom u ekonomiji, unutrašnjim poslovima, ali i kulturi, prosveti i drugim oblastima gde postoje realne mogućnosti. Zahvalio je na principijelnom stavu Iraka u vezi sa nepriznavanjem JPNK i istakao da se nada da će pomenuta podrška ostati nepromenjena.\nAmbasador Iraka je zahvalio na srdačnom prijemu i posebno istakao zahvalnost podršci Srbije u borbi protiv terorizma. Objasnio je da se Irak proteklih godina suočio sa velikim gubicima bez kojih ne bi bilo očuvanja njegovog teritorijalnog integriteta. Podvukao je da je sada Iraku najpre potrebna brza i efikasna obnova i pozvao je Srbiju da učestvuje u tome, jer kako je naglasio, upravo firme iz Srbije u Iraku imaju poseban imidz po ovom pitanju. Ambasador Fakri Hasan Mahdi Al Isa je ponovio podršku teritorijalnom integritetu i suverenitetu Srbije i složio se da su mogućnosti za saradnju dve zemlje višestruke.


Pravni tim Narodne stranke saopštio je da je danas obavestio medije koji su, kako je navedeno, u poslednjih sedam meseci u ukupno 205 objava „iznosili i prenosili najbrutalnije laži“ o navodnoj umešanosti lidera te stranke Vuka Jeremića u medjunarodnu korupciju, da će biti tuženi ukoliko ne objave demanti koji su im poslati.\nPredsednik Pravnog saveta Narodne stranke Vladimir Gajić rekao je da su pismenim putem obavestili urednike televizija Pink i Studio B, kao i dnevnih novina Srpskog telegrafa, Informera, Alo-a, Kurira, Večernjih novosti i Politike, kao i veb portala Republika.rs i SrbijaDanas.com da će, ukoliko na odgovarajući, zakonom propisan način, ne objave demanti koji su im poslali, protiv njih lično i medija koje uredjuju biti podneta tužba zbog objava u kojima se iznose klevete i najbrutalnije laži o Jeremiću.\nGajić je kazao da pomenuti mediji tužbu mogu izbeći samo u slučaju objave demantija i najavljuje da će isti postupak biti preduzet i protiv ostalih medija koji su prenosili i objavljivali ove potpuno neistinite navode.\nU saopštenju Narodne stranke navodi se da je uz dopis, navedenim medijima poslato i zvanično pismo američkog državnog tužioca Džefri Bermana, „kojim se nedvosmisleno i precizno potvrdjuje da Jeremić ‘nije optužen, niti osumnjičen, kao i da nema, i da nikada nije tražio bilo kakvu nagodbu sa američkim vlastima’, te da će se pojaviti isključivo kao svedok tužilaštva na sudjenju bivšem ministru unutrašnjih poslova Hong Konga Patriku Hou“.\n„Povodom neistina i kleveta o mojoj navodnoj umešanosti u medjunarodnu korupciju, koje su o meni objavljivane u medijima poslednjih meseci, obaveštavam gradjane Srbije da je američko državno tužilaštvo zvanično potvrdilo da nisam ni na koji način osumnjičen za stvari u vezi sa kojima sam bio uporno blaćen. Moje svedočenje se odnosilo samo na činjenicu da sam upoznao Patrika Hoa i bivšeg šefa diplomatije Senegala Tidijana Gadija, ne i na njihovu dalju saradnju, jer u njoj nisam učestvovao“, navedeno je izmedju ostalog u tekstu demantija koji potpisuje Jeremić.\nU pismu Jeremić je naveo da očekuje da se time konačno stavi tačka na kampanju, od strane brojnih medija koji su podlegli uticaju aktuelne vlasti, tokom koje se mesecima zasipala javnost o mojoj navodnoj umešanosti u medjunarodnu korupciju.\n„Budući da je vaš list objavljivao i prenosio ove informacije, zahtevam da, u ime istine i poštovanja zakona, objavite da je sve što je u vezi pomenutog slučaja poslednjih meseci pisano o meni, Narodnoj stranci i njenim funkcionerima, bila neistina“, naveo je Jeremić u pismu.


Prvi temelji za jeftine stanove u prvoj polovini 2018. godine\nZa početak izgradnja 2.000 stanova\nU gradu Beogradu ukupne stambene potrebe pripadnika snaga bezbednosti Republike Srbije su 14.209 stambenih jedinica, a u prestonici je određeno pet lokacija za izgradnju jeftinih stanova. To su - Čukarica Makiško polje, Novi Beograd Blok 71 A, Palilula - Banja Ovča, Palilula Borča i Surčin - Surčinsko polje, kažu u ministarstvu građevinarstva.\nU Beogradu se gradi i na levoj obali Dunava: Ovča\nJedina lokacija koja bi mogla da bude pripremljena za izgradnju u prvoj polovini 2018. godine jeste lokacija na opštini Palilula-Banja Ovča s obzirom na top da bi plan detaljne regulacije mogao da bude donet u kratkom roku. Takođe, na navedenoj lokaciji rešeni su imovinsko-pravni odnosi tako da bi jedini trošak predstavljalo komunalno opremanje lokacije. Gradnja na ovoj lokaciji zadovoljila bi potrebe izgradnje oko 2.000 stanova što bi predstavljalo prvu fazu realizacije ovog projekta u gradu Beogradu. Kako saznajemo, precizniji broj stanova biće utvrđen kada se sagledaju potrebne strukture stanova.\nMišeluk je jedna od lokacija u NS\nČetiri lokacije za izgradnju\nUkupne stambene potrebe pripadnika snaga bezbednosti Republike Srbije u gradu Novom Sadu su 1.810 stambenih jedinica.\nPredložene lokacije za realizaciju projekta izgradnje stanova za pripadnike snaga bezbednosti su: Sajlovo, Jugovićevo, Paragovo i Mišeluk 2. Za ove četiri predložene lokacije postoji planski osnov šireg područja, koji može da bude stečen u prvoj polovini iduće godine. Sve su lokacije delimično komunalno opremljene, pa će biti potrebno još novca da to bude kompletno. Ipak, sa izgradnjom može se početi u drugoj polovini iduće godine i to na jednoj ili više lokacija.\nArheološko nalazište usporava gradnju\nU Nišu ukupne stambene potrebe pripadnika snaga bezbednosti su 1.985 stambenih jedinica.\nPredložene lokacije su: Kasarna Knjaz Mihajlo-lokacija Adria. Međutim, dobijena je informacija da se na tom lokalitetu nalazi i arheološko nalazište, što bi usporilo ili onemogućilo izgradnju. Zatraženo je naknadno dostavljanje podataka\nJedna lokacija dovoljna za 533 stanova\nStambene potrebe pripadnika snaga bezbednosti Republike Srbije u Kragujevcu su 533 stambenih jedinica.\nPredložena lokacija: Naselje Denino brdo. To je jedina lokacija, a na njoj je moguće izgraditi 80.000 kvadrata stambeno-poslovnog prostora.\nVoćarske livade za 940 stanova\nUkupne stambene potrebe pripadnika snaga bezbednosti u Kraljevu su 940 stambenih jedinica, a za to grad nudi samo jedan prostor a to je tzv. "Voćareve livade" u naselju Ribnica. On se sastoji od tri lokacije na tri katastarske parcele na kojima je predviđena gradnja kolektivnog stanovanja. Na toj jedinoj lokaciji moguća je izgradnja 110.342 kvadrata.\nU prvoj polovini 2018. prvi temelji\nU Vranju je predloženo šest lokacija i to u Donjem Asambariru i Viktor Bubnju a potreba je za 818 stanova. Prema stepenu opremljenosti i svim drugim uslovima u gradu Vranju se može početi izgradnja u prvoj polovini 2018. godine na dve lokacije, dok preostale četiri nisu u javnoj svojini već su delimično ili u potpunosti u privatnom vlasništvu što bi dovelo do povećanja finansijskih sredstava koje je potrebno uložiti u realizaciju projekta.\nVIDEO: Upravnici zgrada moraće da dobiju ove licence


Svi problemi Dejana Stankovića pred revanš u Beogradu - Crvena zvezda info\nFudbal / 6112 pregleda\nSvi problemi Dejana Stankovića pred revanš u Beogradu\nJedini razlog za optimizam je činjenica da je Zvezda kvalitetnija od Kairata\nDrugi put od kada je predvodi Dejan Stanković Crvena zvezda je vezala tri meča bez trijumfa.\nSamo što ovaj rezultatski podbačaj sa početka ove sezone ima gotovo fatalistički prizvuk, za razliku od oktobra prethodne godine kada srpski šampion u kratkom periodu nije uspeo da izađe na kraj sa Javorom, Partizanom i Hofenhajom.\nTada je klub sa Marakane imao Ligu Evrope u džepu i ispunjen prvi veliki cilj, dok trenutno velike ambicije crveno-belih vise kao bižuterija na tankom koncu.\nSve je u magli osim nervoze i histerije koja će narednih dana biti redovan stanovnik Marakane, kao posledica poraza i jako slabe partije protiv Kairata.\nCrvena zvezda u poslednjih 180 minuta takmičarskog fudbala nije uspela da zatrese mrežu, pošto je jedini gol u mreži rivala delo desnog beka Kairata Mikanovića posle akcije Mirka Ivanića i Milana Gajića.\nSve bi to moglo nekako da se prevaziđe i proguta kao logična posledica slabog dana ili teškog ulaska u novu sezonu da Crvena zvezda u ovom trenutku ima formiranu startnu postavu.\nKada su pričali o ambicijama u novim evropskim kvalifikacijama za Ligu šampiona odgovorni iz Ljutice Bogdana, od Zvezdana Terzića do Dejana Stankovića, redom su isticali da je sačuvana okosnica ekipe i kontinuitet najveći kvalitet Crvene zvezde. To kaže i pogled na trenutni roster crveno-belih, ali pogled na stvarnost govori drugačije.\nTokom istorijske prethodne sezone mladi stručnjak na klupi crveno-belih oslanjao se na nekoliko stubova iskusne ekipe. Nosioci projekata pored kapitena Milana Borjana bili su Nemanja Milunović, Mirko Ivanić, Aleksandar Katai, pa čak i napadač Dijego Falčineli. Karte u svim linijama tima bile su tačno raspoređene, što je za posledicu imalo dugu seriju pobeda i vrlo zrele taktičke partije u Evropi. Svega toga nije bilo u Almatiju.\nDEGENEK JE POGREŠAN EKSPONAT\nCrvena zvezda nije uspela da zadrži Nemanju Milunovića momka kojii je donosio ogroman balans u vazduhu u ofanzivi, nametnuo se kao lider Stankovićeve svlačionice, što je jedan od grehova uprave. Ostatak je na šefu stručnog štaba. Bez obzira na dolazak Aleksandra Dragovića, vrlo je nezahvalno, skoro pa suicidno, menjati i drugi deo štoperskog tandema tokom kvalifikacija. Ili bolje rečeno posle kratkog pripremnog perioda. Deluje da je Dejan Stanković, željan ubrizgavanja sveže krvi, upao u zamku starih zasluga i nove energije, koja je svakom timu potrebna. Izabrao je pogrešnog čoveka kao perosinifikaciju igrača koji je doživeo maksimum na Marakani i koga nasilno treba zameniti. Nije tajna da govorimo o Milošu Degeneku, standardnom štoperu u velikoj evropskoj epohi, koji je mogao, čak i ako se igrački ne uklapa u zamisli Dejana Stankovića, da dobije još jedan mali „grejs period“. I bude od pomoći do kraja avgusta, jer je već u sistemu i mnogo toga je zajedničkog prošao sa Milanom Rodićem, Milanom Gajićem i Milanom Borjanom. Niti između reprezentativca Australije i šefa stručnog štaba su očigledno pokidane, posebno što njih dvojica imaju „istoriju odnosa“ još od juna 2020. godine.\nDejan Stanković će, dakle, vrlo brzo morati da preseče i donese odluku ko će biti dugoročan partner Aleksandru Dragoviću u centralnom delu odbrane, pošto je Srđan Babić viđenu poziciju startera u Almatiju prepustio Radovanu Pankovu.\nSTATUS KANGE, PAVKOVA I KRATKE PRIPREME\nSanjali su dugo na Marakani o saradnji Nenada Krstičića i Sekua Sanogoa, govorili su da bi pomenuti tandem bio jako kompatibilan, i posedovao sve reference potrebne za Ligu šampiona. Iz trenutne perspektive to ne izgleda baš tako, obzirom da je Crvena zvezda dobar deo meča u Almatiju odigrala bez srca veznog reda. Nedovoljno spremni Krstičić nije uspevao da iskreira iz dubine, Sanogo je odigrao jedan od najslabijih mečeva od kada je stanovnik Marakane. Verovatno će njihov zajednički rad biti delotvorniji i bolji kada prođe vreme, ali činjenica je da ih je Dejan Stanković upario na važnom meču posle samo desetak treninga i 45 minuta protiv Vojvodine, koliko su na prvenstvenoj premijeri delovali kao tandem. Legitimno je da Dejan Stanković bira i odgovara, ali je i legitimno da se postavi pitanje o statusu Gelora Kange, ma koliko njegovo ponašanje bilo povremeno devijantno i štetno za grupu. Tu „žabu“ će Zvezdin trener vrlo brzo morati da proguta, i osloni se više na mogućnosti reprezentativca Gabona makar do kraja avgusta. Da ne govorimo o tome da je igrač sa najvećom minutažom u prošloj sezoni Veljko Nikolić izgubio status, nema ni Njegoša Petrovića.\nImao je još nekoliko problematičnih odluka Dejan Stanković. U Almatiju je Milan Rodić bio nešto između beka i štopera, dok je Mirko Ivanić stajao prilično široko, u pokušaju da glumi spoljneg igrača. Crvena zvezda se zahvaljujući sebi ugušila u Almatiju, i bila vrlo nekreativna.\nOtuda je jedna problematična odluka rađala drugu. Desilo se to da je Aksel Bakajoko uigravan na poziciji desnog beka tokom pripremnog perioda, dobije šansu na levom krilu. A da Filipo Falko dobije šansu u zaustavnom vremenu, bez obzira na vrlo problematičnu partiju El Fardu Bena, koji je u minus fazu ušao još protiv Vojvodine.\nSituacija pobrkanih lončića donekle je pospešena i kasnim dolaskom Luisa Dionija, što nije direktna Stankovićeva krivica. Njegova odgovornost leži u činjenici da se Milan Pavkov u Austriji osetio zapostavljenim, a potom dobio šansu da predvodi napad protiv Kairata...\nDakle, Crvena zvezda nema trenutno štoperski tandem, stubove u sredini terena i prvog napadača. I Crvena zvezda je odradila prilično kratke pripreme, verujući da će joj suvi kvalitet u drugom kolu kvalifikacija pomoći da u piku forme bude početkom avgusta. Sada za protivnika ima ozbiljnu nervozu i sumnju u ono što je rađeno prethodnih 12 meseci.\nAli ima i veći kvalitet od Kairata. To je jedini razlog za optimizam u malom periodu tokom kojeg će Dejan Stanković morati da preraspodeli uloge i osloni se na ono najbolje što ima. Videlo se to tokom drugog poluvremena u Almatiju.


Nova usluga brzog transfera novca u Direktnoj Banci - Nova ekonomija\nNova usluga brzog transfera novca u D...\nPlatna institucija TransferNova d.o.o. u saradnji sa Direktnom Bankom a.d. Kragujevac počela je da pruža uslugu brzog transfera novca - Ria Money Transfer. Ova usluga je dostupna u svim ekspoziturama Direktne Banke širom Srbije. Pored prodajne mreže Direktne Banke, Ria Money Transfer usluga brzog transfera novca na raspolaganju je građanima i u okviru mreže poslovnica Piraeus banke, a koja će se do kraja oktobra 2018. godine u celosti spojiti sa Direktnom Bankom.\nNovac koji je putem Ria Money Transfer usluge poslat u Srbiju se isplaćuje u evrima i na raspolaganju je korisnicima u roku od 15 minuta od momenta slanja, bez dodatnih troškova za primaoca.\nOvu uslugu brzog slanja novca karakterišu transparentnost, kao i niži troškovi za korisnike koji šalju novac iz inostranstva. Pored toga, poslovna strategija kompanije pružaoca usluge se zasniva na brzoj, sigurnoj i povoljnoj usluzi prijema novca.\nRia Money Transfer (Continental Exchange Solutions inc.) već dugi niz godina sa velikim uspehom pruža brz, siguran i povoljan način za prijem i slanje novca korisnicima širom sveta. Danas je treća po veličini kompanija za transfer novca u svetu, sa milionima isplaćenih transakcija mesečno i preko 250 miliona zadovoljnih korisnika. Ria mreža obuhvata preko 322.000 uplatno-isplatnih lokacija u 150 zemalja. Proglašena je 2015. godine za najbolju kompaniju za transfer novca od strane Internacionalne Asocijacije kompanija za transfer novca.\nDirektna Banka a.d. Kragujevac je moderna, domaća i univerzalna banka, čija je strategija poslovanja usmerena ka poslovima sa stanovništvom i privredom, odnosno malim i srednjim preduzećima, kao i ka poljoprivrednim gazdinstvima.\nDirektna Banka nastala je prilikom kupovine KBM banke 2016. godine, potom je kupila Findomestic BNP Paribas, a ove godine je postala 100% vlasnik i Piraeus banke a.d. Beograd - što će do kraja ove godine doprineti dodatnom uvećanju njene prodajne mreže širom Srbije.\nSamo u 2017. godini Direktna Banka ostvarila je dobit od 1,9 milijardi dinara, a dobit nakon drugog kvartala ove godine u iznosu od 218 miliona dinara svedoči o nastavku pozitivnog trenda poslovanja banke i u tekućoj godini.\nDirektna Banka orijentisana je na profitabilno poslovanje sa ciljem da bude pouzdan i čvrst partner svim klijentima, pa s tim u vezi svoju ponudu proizvoda i usluga kontinuirano unapređuje i dopunjuje.\nDirektna komunikacija, jednostavne procedure, efikasan i transparentan pristup rešavanju finansijskih pitanja, osnovne su vrednosti njenog poslovanja na kojima razvija uspešnu i dugoročnu saradnju sa svojim klijentima uvek poštujući slogan: „Direktna Banka. Za Vas“.\nPlatna institucija TransferNova d.o.o, licencirana od strane Narodne banke Srbije dana 14.03.2017. godine za obavljanje usluga izvršenja novčanih doznaka, zvanični je zastupnik kompanije Ria Money Transfer (Continental Exchange Solutions inc.) za Republiku Srbiju.


Forsirani marš 400 kilometara: „Jarsovi“ krenuli na Paradu pobede (video) - Sputnjik Srbija\nForsirani marš 400 kilometara: „Jarsovi“ krenuli na Paradu pobede (video)\n21:13 26.02.2018 (osveženo 21:29 26.02.2018) Preuzmite kraći link\nRaketne divizije iz grada Tejkova krenule su prema Podmoskovlju na vežbe za 9. maj.\nForsirani marš dug 400 kilometara i više dana puta — ovo iskušenje treba da savladaju borbene jedinice raketnih sistema „Jars“ stacioniranih na području Ivanovske oblasti. One su danas krenule na podmoskovski poligon Alabino, gde će početi pripreme za Paradu pobede.\nDo konačnog odredišta, kolona teških vozila treba da pređe 19 mostova i oko 60 saobraćajnih petlji.\nOvo nije prvi put da raketne jedinice iz Tejkova prebacuju sisteme „Jars“ za grandiozni prolaz preko Crvenog trga, i svaki put savršeno izlaze na kraj sa ovim odgovornim zadatkom.\nU podmoskovskom Alabinu odabrani odredi će raditi dva naporna meseca kako bi se navikli na novo mesto i usavršili svoje veštine.\nRusija može da „oduva“ sve rakete sa svog neba\nRS-24 jars, pripreme, parada pobede


Propisana pravila u kompleksu vršačkog stadiona - Vesti i dešavanja u Vršcu (Vršac, Vrsac, Vršcu, Vrscu)\nOvlašćeni upravljač kompleksa Gradskog stadiona u Vršcu, Centar Milenijum propisao je nova pravila ponašanja i korišćenja objekata.\nKompleks će biti otvoren svakog dana od 6 do 22 časova, a zatim se zaključava, radi zaštite imovine koja je vrlo često meta huligana i nesavesnih građana.\n„Svi korisnici Gradskog stadiona dužni su da se pridržavaju rasporeda termina koji su istaknuti na oglasnoj tabli, a za ulaz u stadion mogu se koristiti isključivo ulazi predviđeni za tu namenu”, saopštio je Centar Milenijum.\nKako je saopšteno, korišćenje fudbalskih terena biće dozvoljeno samo sportskim klubovima i udruženjima, koji su u obavezi da terene koriste isključivo u adekvatnoj opremi, dok će pristup tokom trajanja treninga biti dozvoljen samo klubovima i trenerima.\n„Ubuduće se zabranjuje korišćenje fudbalskih terena rekreativcima. Atletske staze se mogu koristiti u rekreativne svrhe svakog dana od 6 do 9 časova, ali ih nije dozvoljeno koristiti kao poligon za druge sportove”, saopšteno je iz Centra Milenijum.\nSvi korisnici kompleksa dužni su da se staraju o higijeni i vode računa o mobilijaru i rekvizitima. Najstrože se zabranjuje unošenje staklene ili bilo koje druge lomljive ambalaže, pušenje, unošenje hrane, unošenje i konzumiranje alkohola, uvođenje i šetnja kućnih ljubimaca kao i uvoženje i upotreba bilo kakvih motornih vozila, bicikala, trotineta, rolera i slično na atletskim stazama”, navodi upravljač, i precizira da pravila važe za ceo kompleks, terene, staze, tribine, svlačionice..Za svaku načinjenu štetu biće sankcionisani kako klub korisnik tako i pojedinac.\nPoštovanje pravila kontrolisaće služba fizičkog obezbeđenja Centra Milenijum, uz video- nadzor i po potrebi obaveštavati policiju i komunalne službe, saopštio je Centar Milenijum.\nPrethodna: Vrščani prvi put u prvu ligu Srbije\nSledeća: ARHAIČNO ZANIMANJE KOJE OSLOBAĐA Vrščani viteški neguju istorijske metode izrade mačeva


Obaveštenje o uslovima i načinu dodele i korišćenja sredstava za podsticanje unapređenja organizovanog turističkog prometa stranih turista u Republici Srbiji | Ministarstvo trgovine, turizma i telekomunikacija\nObjavljeno 19. februara 2018.\nVlada Republike Srbije, na sednici održanoj 13.februara 2018.godine, usvojila je Uredbu o uslovima i načinu dodele i korišćenja sredstava za podsticanje unapređenja organizovanog turističkog prometa stranih turista na teritoriji RS.\nMinistarstvo trgovine turizma i telekomunikacija objavilo je Obaveštenje kojim se turističke organizacije, organizatori turističkog putovanja, informišu da mogu ostvariti pravo na subvenciju za organizovano turističko putovanje, odnosno za organizovanje dela turističkog putovanja.\nKorisnik subvencije ima pravo na dodelu sredstava subvencija po realizaciji organizovanog dovođenja turističkih grupa stranih turista od strane korisnika subvencija ( organizovano turističko putovanje), odnosno organizovanog dovođenja turističkih grupa stranih turista od strane turističke agencije iz inostranstva, u kojoj realizaciji korisnik subvencije nastupa kao lokalni agent (organizovanje dela turističkog putovanja).\nIznos sredstava subvencija, koje može da ostvari korisnik subvencija za organizovano turističko putovanje po jednom stranom turisti iznosi 10 evra za ostvarenih tri do pet noćenja, odnosno 15 evra za ostvarenih šest i više noćenja utvrđenih programom putovanja.\nIznos sredstava subvencija, koje može da ostvari korisnik subvencija za organizovanje dela turističkog putovanja, odnosno za organizaciju i realizaciju najmanje dve usluge, iznosi 5 evra po jednom stranom turisti. U ovom slučaju korisnik subvencije nastupa kao lokalni agent strane turističke agencije, koja na osnovu sopstvenog programa putovanja , organizovano dovodi turističku grupu od najmanje 15 stranih turista, sa boravkom u kategorisanim ugostiteljskim objektima smeštaj u periodu od najmanje tri noćenja, na teritoriji RS.\nObaveštenje, propisani obrasci i preporučena izjava o dodeljenoj državnoj pomoći mogu se preuzeti sa internet prezentacije Ministarstva trgovine, turizma i telekomunikacija mtt.gov.rs\nDatum postavljanja: 19/02/2018


Kostur žreba za EP, jedna grupa već poznata, ako se plasiramo, u dve grupe možemo sa Hrvatima! Ko nam neće biti protivnik? - Sportske.net\nSve ovo je hipotetički i ništa se neće znati naravno čeka nas težak baraž, ali kosturi grupa su poznati, dve praktično blizu kompletiranja...\nSve bi bilo drugačije da je sudija ''svirao'' dva penala za Srbiju?Nemoć ''Orlića'', Evropsko prvenstvo je sada predaleko...Poluvreme - Loše vesti iz Niša, Rusi drže čas ''Orlićima''!Stolica našao idealnu postavu, ovo je tim za Ruse!Javili se iz Fudbalskog saveza Srbije, šta kažu o potencijalnoj smeni?\nPosle završetka kvalifikacija, poznate su delom grupe za završni turnir, a zanimljivo da je jedna gotovo kompletirana.\n"Sramota je što se sve zna pre žreba", rekao je nezadovoljni Kevin De Brajne, čija se Belgija kvalifikovala i nema loše rivale u grupi B, u kojoj će se igrati u Sankt Petersburgu i Kopenhagenu, što je problem za "Crvene Đavole".\nNaime, Belgijanci će biti u grupi sa Rusijom, Danskom i Velsom ili Finskom.\nKo ne bude bio u grupi B, Velsi ili Finska ide u grupu A, koja se igra u Rimu i Bakuu, gde je Italija nosilac, iz drugog šešira mogu da im dođe Francuska, Poljska, Švajcarska ili Hrvatska, iz trećeg aktuelni prvak Portugal, Turska, Austrija, Švedska, Češka Republika.\nU grupi C u Amsterdamu i Bukureštu, igraće Ukrajina i Holandija, pa onda neko iz pomenutog kvinteta Portugal, Turska, Austrija, Švedska, Češka Republika. i neko od pobednika plej-ofa u grupama A, C ili D, dakle moguće i Srbija, ako se plasiramo.\nMi možemo i u grupu D, u Londonu i Glazgovu, sa Engleskom, zatim nekim od Francuska, Poljska, Švajcarska ili Hrvatska, kao i pomenutim timovima koje predvodi Portugal.\nNećemo igrati u grupi E, Španija je nosilac, igraće se u Bilbau i Dablinu, u tu grupu kao četvrti ide pobednik plej ofa "B" grupe, jedna od dve Irske.\nI poslednja, šesta grupa, Minhen-Budimpešta, Nemci su nosioci, iz drugog i trećeg šešira može da im dođe bilo ko, a iz poslednjeg, takođe pobednici, A,C i D grupe baraža.\nDakle, Srbija ne može u A, B i E grupu, nećemo igrati sa Italijom, Belgijom, Španijom, jednom od dve Irske, kao i Rusijom, Danskom, Velsom i Finskom. Sa tim timovima nećemo biti žrebani...\nAli, hajde da se plasiramo, što će biti veoma teško...\nŽreb za EP će biti održan u Rumuniji 30. novembra, stvari će tada biti jasnije, kao i moguće varijante, mada ćemo četiri poslednja tima znati tek nakon polufinala i finala baraža krajem marta.


Lani izvezeno 12 posto više mliječnih proizvoda nego godinu prije\nIzvoz mlijeka i mliječnih prerađevina iz BiH u 2017. iznosio je 76 miliona KM i veći je za 12 posto u odnosu na prethodnu godinu, istaknula je direktorica Sektora privrede pri Vanjskotrgovinskoj komori BiH Ognjenka Lalović.\nIstovremeno, uvoz je iznosio 142 miliona KM i manji je za oko 13,5 posto u odnosu na 2016. godinu, napominje Lalović u intervjuu za Srnu.\n- Za mlijeko i mliječne prerađevine karakterističan je blagi povratak na tržište EU, prvenstveno u Hrvatsku, što je dovelo do blagog povećanja pokrivenosti uvoza izvozom u ovom sektoru. Tokom 2016. godine, on je iznosio 61 posto, a u 2015. godini 48 posto - kazala je Lalović i navodi da su zemlje Cefte prošle godine bile vodeće izvozno tržište za ovaj sektor.\nIzvoz mlijeka i mliječnih prerađevina iz BiH u EU prošle godine bio je veći za 24 posto u odnosu na 2015. godinu, ali još uvijek deset posto ispod nivoa izvoza zabilježenog u 2012., kada je Hrvatska bila glavno izvozno tržište (prije ulaska u EU).\nKada je riječ o strukturi izvoza, Lalović navodi da je ona i dalje prilično negativna, jer se više od tri četvrtine izvoza u 2017. godini odnosi na proizvode sa niskom dodatnom vrijednošću (mlijeko i pavlaka).\n- Fermentirani mliječni proizvodi, uključujući jogurt, mlaćenicu i surutku, čine 11 posto ukupnog izvoza, zatim sir devet posto, te maslac dva posto - precizira Lalović.\nPosmatrajući pojedinačne zemlje partnere, prema njenim riječima, Crna Gora i dalje drži prvo mjesto kao izvozno tržište, sa 32 posto ili 24 miliona KM od ukupnog izvoza mlijeka i mliječnih prerađevina u prošloj godini.\nOna je istaknula da je Hrvatska, zbog značajnog rasta u 2017. godini, sada drugo najvažnije tržište, s izvozom od 16 miliona KM ili 21 posto od ukupnog izvoza, što je oko dva puta više više nego u 2016., te dodala da slijede Makedonija, Kosovo, pa Srbija.\n- Pravci mljekarske industrije BiH, uz neophodnu pomoć nadležnih institucija, u budućnosti bi trebali ići u smjeru proširivanja palete proizvoda, nalaženja novih izvoznih tržišta, jačanje brendiranja, te bolje promocije proizvoda kako na domaćem tako i inozemnom tržištu - zaključila je Lalović za Srnu.


DAČIĆ I LJAJIĆ DOČEKALI ROSA: Američki sekretar za trgovinu stigao u Beograd! - Informer\nDAČIĆ I LJAJIĆ DOČEKALI ROSA: Američki sekretar za trgovinu stigao u Beograd!\nPrvi potpredsednik Vlade Srbije i ministar spoljnih poslova Ivica Dačić je sa kolegom Rasimom Ljajićem dočekao danas na aerodromu „Nikola Tesla“ državnog sekretara Sjedinjenih Američkih Država za trgovinu Vilbura Rosa\nMinistri Dačić i Ljajić poželeli su dobrodošlicu sekretaru Rosu i izrazili veliko zadovoljstvo njegovom prvom posetom Srbiji.\nŠef srpske diplomatije ponovio je da je ova poseta za zvanični Beograd veoma važna, a ujedno je, kazao je, i prilika za unapređenje saradnje ekonomija dveju zemalka, ali i političkog dijaloga na najvišem nivou.\nDržavni sekretar Vilbur Ros sastaće se danas sa predsednikom Srbije Aleksandrom Vučićem, i tom prilikom biće potpisan Memorandum o razumevanju i saradnji u oblasti infrastrukture između dve vlade, saopšteno je iz MSP-a.\nRasim Ljajić državni sekretar Vilbur Ros Ivica Dačić\n10:19 Politika 10\nSTEFANOVIĆ: Imamo određene indicije ko je ubica Olivera Ivanovića!\nDAČIĆ i specijalni izaslanik kanadskog premijera potpisali Sporazum o vazdušnom saobraćaju\n08:16 Politika 0\nDAČIĆ O MISTERIJI NA NEBU IZNAD ŠVAJCARSKE: Oko nas su kružili BORBENI AVIONI, nisu nam rekli zašto!


Narodna skupština Republike Srbije | Rezolucija o pridruživanju Evropskoj uniji\nNarodna skupština Republike Srbije / Aktivnosti / Evropske integracije / Dokumenta / Rezolucija o pridruživanju Evropskoj uniji\nRezolucija o pridruživanju Evropskoj uniji\nNarodna skupština Republike Srbije usvojila je 14. oktobra 2004 Rezoluciju o pridruživanju Evropskoj uniji. Kancelarija za pridruživanje Evropskoj uniji aktivno je učestvovala, zajedno sa predstavnicima Evropskog pokreta, u radu skupštinskog Odbora za evropske integracije pri izradi te rezolucije. Zajednički rad Vlade, Skupštine i predstavnika građanskog društva u izradi ovog dokumenta, uspešan je model dijaloga svih zainteresovanih učesnika u procesu evropskih integracija i od suštinske je važnosti za dalje postizanje društvenog i političkog konsenzusa o ulasku u Evropsku uniju.\nRezolucija sadrži smernice za rad zakonodavne i izvršne vlasti Republike Srbije s ciljem dostizanja Kopenhagenških kriterijuma. U tom smislu, u Rezoluciji se izražava:\npotpuna saglasnost o ulasku u Evropsku uniju kao najvišem i neospornom političkom prioritetu i o uključivanju u program Partnerstvo za mir, kao elementu zajedničke bezbedonosne strukture evropskih zemalja\nspremnost za dalje angažovanje na ispunjavanju političkih uslova za ulazak u Evropsku uniju. Rezolucija naglašava potrebu da se pravdi privedu sva lica osumnjičena za zločine počinjene tokom oružanih sukoba u periodu od 1991. do 2000. godine na teritoriji bivše SFRJ.\npotpuna saglasnost o daljem unapređivanju dobrosusedskih odnosa i svih drugih vidova regionalne saradnje i regionalnih inicijativa.\nobaveza Narodne skupštine da prioritet bude rad na usklađivanju domaćeg zakonodavstva sa pravnim tekovinama Evropske unije, a zahteva se i uvođenje posebnih procedura za poboljšanje efikasnosti tog procesa.\nneophodnost izrade Nacionalne strategije Srbije za pridruživanje Srbije i Crne Gore Evropskoj uniji, koja će utvrditi trenutnu situaciju u Srbiji u oblastima značajnim za pridruživanje EU, analizirati uslove za pridruživanje koje postavlja EU i utvrdi redosled i rokove za preduzimanje neophodnih mera i aktivnosti.\nPreuzmite dokument (PDF, 24KB)


U Banjaluci otvorena laboratorija za forenzičku toksikologiju - Banjaluka Live - Najnovija dešavanja\nU Banjaluci otvorena laboratorija za forenzičku toksikologiju\nBANJALUKA – U sklopu Zavoda za sudsku medicinu Republike Srpske u Banjaluci danas je otvorena Laboratorija za forenzičku toksikologiju za…\nVijesti Juni 8, 2021\nBANJALUKA – U sklopu Zavoda za sudsku medicinu Republike Srpske u Banjaluci danas je otvorena Laboratorija za forenzičku toksikologiju za čije opremanje je Zavod obezbijedio oko 400.000 KM.\nMinistar zdravlja i socijalne zaštite Republike Srpske Alen Šeranić rekao je novinarima da je otvaranjem ove laboratorije na neki način kompletiran razvoj sudske medicine u Srpskoj.\nŠeranić je naveo da hemijsko-toksikološka laboratorija prije svega radi skrining procedure, ali i procedure u vezi sa dokazivanjem prisustva narkotika i alkohola u organizmu.\nOn je napomenuo je Laboratorija finansirana iz sredstava Zavoda za sudsku medicinu Republike Srpske, ističući da je ova investicija dobila podršku resornog ministarstva.\nDekan Medicinskog fakulteta Univerziteta u Banjaluci Ranko Škrbić rekao je da je Zavod za sudsku medicinu Republike Srpske, formiranjem ove laboratorije, postao najrazvijenija institucija te vrste u regiji.\n“Ovo je jedna od nastavnih baza Medicinskog fakulteta i zadovoljstvo nam je da Zavod može danas na jednom mjestu pružiti ovu vrstu usluge, ne samo studentima, već diplomcima, doktorantima i specijalizantima iz oblasti sudske medicine i toksikologije”, istakao je Škrbić.\nOn je rekao da Laboratorija ima veliki značaj, ne samo za Zavod, već i za Ministarstvo zdravlja, Ministarstvo pravde, MUP Republike Srpske, te pojedince i firme u pogledu predupređenja zloupotrebe droge i alkohola.\nDirektor Zavoda za sudsku medicinu Republike Srpske Željko Karan rekao je novinarima da je Zavod u proteklih 12 godina razvijan korak po korak – od mogućnosti vještačenja sudskih spisa i obavljanja obdukcija, otvaranja histopatološke laboratorije, opremanja obdukcione sale mobilnim rentgenom, razvoja forenzičke antropologije, do formiranja DNK laboratorije.\nKaran je objasnio da će se ova laboratorija baviti toksikološkom analizom posmrtnih ostataka, ali i dokazivanjem prisustva alkohola, droge i psihoaktivnih supstanci u organizmu, na zahtjev pojedinaca, institucija ili poslodavaca.\nOtvaranju Laboratorije prisustvovali su direktor Univerzitetskog kliničkog centra Republike Srpske Vlado Đajić i direktor Doma zdravlja Banjaluka Nevena Todorović.\nU Banjaluci besplatna radionica s babicom\nBANJALUKA – Škola za trudnice “Radosnica” u Banjaluci organizuje sutra s početkom u 18 časova u ovoj školi besplatnu radionicu…\nBANJALUKA – Na ulazu u Banjaluku, iz pravca Manjače odnosno Mrkonjić Grada, formirala se kilometarska kolona. Kako javlja novinar “Nezavisnih”,…\n“Privremeno finansiranje počelo po sili zakona”\nBANJALUKA – U Banjaluci je počeo sastanak Draška Stanivukovića, gradonačelnika Banjaluke, i šefova odborničkih klubova u Skupštini grada Banjaluka i…\nZa projekte udruženja građana 300.000 KM\nBANJALUKA – Osam projekata udruženja građana biće podržano u okviru Regionalnog programa lokalne demokratije na zapadnom Balkanu, koji sprovodi UNDP,…


Beta 6. maja 2016. 10:35\nVlada Kajmanskih ostrva i biotehnološka kompanija Oksitek planiraju da puste milione genetski modifikovanih komaraca u prirodu kako bi se iskorenile druge vrste komaraca koje prenose virus zika i još neke bolesti, navodi se zajedničkom saopštenju.\nRasporedjivanje genetski modifikovanih komaraca veliki je uspeh za kompaniju Oksitek koja se zbog najavljene metode našla na meti kritičara. Menadžment kompanije insistira da je genetska modifikacija komaraca ekološki bezbedna metoda za suzbijanje čitavog spektra komaraca koji prenose zarazne bolesti.\nKompanija je razvila novu tehnologiju u Brazilu koji je posebno pogodjen virusom zika, istraživanja na Kajmanskim ostrvima i u Panami su pri kraju, a jedina stvar koja nedostaje je odobrenje regulatornih tela SAD.\nDirektor Centra za istraživanje i kontrolu komaraca Bil Petri rekao je da su kajmanske vlasti odobrile oslobadjanje komaraca posle, kako se navodi, uvida u uspešna preliminarna istraživanja u 2010. godini.\n„Želeli smo da dugoročno uništimo komarce koji prenose zaraze, ali se pokazalo da postojeće metode nisu delotvorne, zato smo se odlučili na novi pristup“, kazao je Petri.\nMužjaci komaraca ne ujedaju. U saopštenju kompanije Oksitek se navodi da će njihovi genetski modifikovani mužjaci komaraca biti pušteni u prirodu gde će se pariti sa ženkama, a njihova legla neće preživeti do odraslog doba. Kako se navodi, ovakav pristup drastično će smanjiti broj komaraca.\nOksitek će oslobadjati stotine hiljada GMO komaraca svake nedelje na velikom Kajmanu, ostrvu na kom živi oko 50.000 stanovnika. Oslobadjanje komaraca počeće u junu i trajaće devet meseci.\nGMO komarci neće se upotrebljavati na manjim ostrvima britanske teritorije kao što su Mali Kajman i Kajman Brak na kojima ne žive problematične vrste komaraca koje prenose zaraze.


Stefanović popravio nacionalni rekord u finalu Kupa Srbije - KRAGUJEVAČKI SPORT\nStefanović popravio nacionalni rekord u finalu Kupa Srbije\nStrelac kragujevačkog Čika Mate i državni reprezentativac Milutin Stefanović nastavlja da pomera granice mogućeg. Stefanović je na nedavno održanom finalnom turniru Kupa Streljačkog saveza Srbije vazdušnim oružjem u Novom Sadu uspeo da se okiti najsjajnijim odličjem u disciplini vazdušna puška i pri tom popravi sopstveni dražavni rekord.\nFinale u disciplini vazdušna puška kod seniora donelo je žestok okršaj dvojice klupskih kolega iz redova kragujevačkog Čika Mate, Milutina Stefanovića i prošlogodišnjeg pobednika Kupa Stevana Jovanovića. Trijumf je na kraju odneo znatno iskusniji Stefanović, koji je sa rezultatom od 252,4 kruga nadmašio vlastiti državni rekord finala, postavljen pre tri godine u Smederevu.\nJovanović se morao zadovoljiti srebrnom medaljom, dok je treće mesto pripalo Milenku Sebiću iz ekipe Novi Sad 1790.\nNišta manje uzbudljivo nije bilo ni finale u konkurenciji dama, gde je zlato osvojila članica Partizana Andrea Arsović, koja je za samo jedan deseti deo kruga nadmašila Teodoru Vukojević iz kragujevačkog Čika Mate. Bilo je ovo inače drugo srebro za mladu Kragujevčanku na ovom takmičenju, s obzirom da je dan ranije zauzela drugo mesto u nadmetanju juniorki.\nMedalju sa ovog takmičenja poneo je još jedan član Čika Mate, Marko Ivanović, kome je pripala bronza u nadmetanju juniora puškom.\nTakođe, kragujevački klub se okitio ekipnom titulom u konkurenciji seniora puškom, dok je kod seniorki najuspešnija bila posada Novog Sada 1790.\nPrevious Kragujevački strelci najprecizniji na Prvenstvu centralne Srbije\nNext Stefanović nadmašio svetski rekord


POČETNA TEHNODROM Korona-aplikacija koštala 20 miliona evra, a ničemu ne služi\nDo sada se pokazalo da aplikacija izaziva pogrešne uzbune ili šalje obaveštenja poput “aplikacija nije podržana u vašem regionu”. Otpočetka se zna da stariji telefoni ne podržavaju aplikaciju – ona kod Androidovih sistema radi tek od verzije 6, a kod Eplovih od iOS 13.5, a te operativne sisteme imaju uređaju proizvedeni 2015. godine i noviji.\n“Nijedan softver nikada nije bio perfektan kada je pušten u promet”, kaže Linus Nojman iz Haos kompjuter kluba, udruženja bivših hakera koje se bavi zaštitom podataka. “Ali onda mora da se poboljša. A mesec dana je velikodušan period za to, posebno jer lažne uzbune nerviraju i čude korisnike.”\nDiseldorfski list Handelsblat piše da je efekat do sada – nevidljiv. Tako je uprava milionskog grada Diseldorfa saopštila da se do sada osmoro ljudi javilo zavodu za javno zdravlje jer ih je aplikacija upozorila na mogući rizični susret, ali da su svi ti ljudi bili negativni na koronu.\nTamo gde pak izbiju velika žarišta, kao što je to bio slučaj u klanici firme “Tenis” u Reda-Videnbriku gde se zarazilo preko 1.500 radnika, aplikacija je beskorisna. Jer, kada je žarište tako veliko i jasno povezano sa jednim mestom kao što je pogon za preradu mesa, onda će ionako iz predostrožnosti svi biti testirani.\nJedno je sigurno – na osnovu ukupnog broja novozaraženih u poslednjih mesec dana, ne bi se moglo reći da je aplikacija značajno doprinela suzbijanju epidemije.\nUpravo su dobrovoljnost korišćenja aplikacije i čuvanje privatnosti hvaljeni od strane boraca za zaštitu ličnih podataka. Neki, poput tabloida Bild, pišu upravo suprotno da “zaštita podataka čini korona-aplikaciju beskorisnom”.\nPRETHODNI ČLANAKUšteda za putnike Er Srbije i do 50 odsto\nSLEDEĆI ČLANAKTestirano rekordnih 10.310 osoba na COVID-19, povećan broj pacijenata na respiratoru


UDARNO: Zašto svi o ovome ćute? - Kongres SAD odobrio rekordan paket pomoći Ukrajini od čak 40 milijardi dolara - VELIKA NEVOLJA ZA RUSIJU\nHome/U FOKUSU/UDARNO: Zašto svi o ovome ćute? – Kongres SAD odobrio rekordan paket pomoći Ukrajini od čak 40 milijardi dolara – VELIKA NEVOLJA ZA RUSIJU\n24 сата pre\tU FOKUSU Ostavite komentar\nPredstavnički dom američkog Kongresa odobrio je dodatni paket pomoći Ukrajini u vrednosti od skoro 40 milijardi dolara, prema rezultatima glasanja.\nProšle nedelje je američki predsednik Džo Bajden najavio davanje dodatnog novca Kijevu.\nIstovremeno, šef države je podsetio da su sredstva koja je Kongres izdvojio za takvu pomoć praktično iscrpljena i pozvao zakonodavce da „odmah“ odobre zahtev koji je ranije uputila njegova administracija da se Ukrajini obezbedi novih 33 milijarde dolara.\nIstovremeno, kako su ranije pisali glavni američki mediji, nakon internih diskusija, čelnici Kongresa postigli su dogovor o dodeli 39,8 milijardi dolara pomoći Ukrajini , što je skoro sedam milijardi više od iznosa koji je tražio predsednik SAD.\nPrema raznim publikacijama, prošireni paket uključuje dodatnih 3,4 milijarde za vojnu pomoć i isto toliko za humanitarnu pomoć.\nUz to, kako se navodi, sada će se posebno razmatrati predlog za finansiranje borbe protiv korona virusa, koji su demokrate htele da uvrste u ukupni paket.\nOd 24. februara Rusija sprovodi specijalnu operaciju denacifikacije i demilitarizacije Ukrajine . Kako je naglasio Vladimir Putin , njen cilj je da „zaštiti ljude koji su već osam godina bili izloženi maltretiranju i genocidu od strane kijevskog režima“.\nPrema podacima Ministarstva odbrane, ruska vojska udara samo na vojnu infrastrukturu i ukrajinske trupe, ništa ne preti civilnom stanovništvu. Glavni cilj operacije u odeljenju nazvan je oslobađanje Donbasa.


Advokat - Pavleski Law\nBeograd, Resavska 40/1\nAdvokatska kancelarija Pavleski je usko specijalizovana za porodično pravo. U tom smislu smo jedina advokatska kancelarija u Srbiji koja je celu svoju praksu posvetila isključivo klijentima kojima je potrebna pomoć advokata u porodičnopravnim odnosima. Naši advokati zastupaju klijente u oblastima porodičnog prava, kao što su: razvod braka i deoba zajedničke imovine, starateljstvo, alimentacija, izmena modela viđanja deteta, nasilje u porodici itd.\nViše o nama možete saznati na vebsajtu www.pavleski-law.rs\nŠirimo naš tim i ovom prilikom raspisujemo konkurs za poziciju Advokata.\nPočetak rada je u junu 2021. godine.\nOdlično znanje engleskog jezika (govornog i pisanog)\nUkoliko ste zainteresovani da se pridružite našem timu pošaljite nam svoju biografiju i propratno pismo.\nAdvokatska kancelarija Pavleski je usko specijalizovana za porodično pravo. U tom smislu smo jedina advokatska kancelarija u Srbiji koja je celu svoju praksu posvetila isključivo klijentima kojima je potrebna pomoć advokata u porodičnopravnim odnosima. Naši advokati zastupaju klijente u oblastima porodičnog prava, kao što su: razvod braka i deoba zajedničke imovine, starateljstvo, alimentacija, izmena modela viđanja deteta, nasilje u porodici.


Seniorke Srbije u Arnemu i Lođu sa SAD, Nemačkom, Bugarskom, Kanadom i Kazahstanom\nčetvrtak, 17 mart 2022 19:34\nŽenska seniorska reprezentacija Srbije, aktuelni svetski prvak, igraće na XIX SP 2022. u C grupi u Arnemu u Holandiji i u Lođu u Poljskoj sa SAD, Nemačkom, Bugarskom, Kanadom i Kazahstanom, odlučeno je večeras žrebom u Lozani, u Švajcarskoj. Prvi put u istoriji, prve utakmice sve četiri grupe će se igrati u jednom gradu – Arnemu, u Holandiji, s tim što će se mečevi u B i C grupi igrati i u Gdanjsku, odnosno Lođu u Poljskoj. U B grupi u Arnemu i Gdanjksu će igrati Poljska, Turska, Dominikanska Republika¸Koreja, Tajland i Hrvatska.\nŽreb za SP odbojkašica u četvrtak (19.30) u Lozani – direktan prenos na FIVB YouTube kanalu\nsreda, 16 mart 2022 09:17\nŽreb za XIX SP 2022. u konkurenciji odbojkašica održaće se sutra (četvrtak, 17. mart) od 19.30 časova u Lozani, u Švajcarskoj, uz direktan prenos FIVB YouTube kanalu (https://www.youtube.com/watch?v=lNoV3SP2kFs). XIX SP 2022. odigraće se u Holandiji i Poljskoj od 23. septembra do 15. oktobra. Seniorke Srbije su aktuelne svetske prvakinje, pošto su titulu osvojile 2018. u Jokohami.\nŽreb za SP odbojkašica 28. februara (19.00) u Varšavi\npetak, 18 februar 2022 14:42\nFIVB je saopštio danas da će se žreb za XIX SP 2022. u konkurenciji odbojkašica održati u ponedeljak, 28. februara u 19.00 časova u studiju TV Polsat u Varšavi, u Poljskoj, uz direktan prenos na YouTube kanalu FIVB (https://www.youtube.com/watch?v=lNoV3SP2kFs). XIX SP 2022. odigraće se u Holandiji i Poljskoj od 23. septembra do 8. oktobra. Seniorke Srbije su aktuelne svetske prvakinje, pošto su titulu osvojile 2018. u Jokohami.\nDanijele Santareli posetio Odbojkaški savez Srbije\nčetvrtak, 03 februar 2022 12:38\nDanijele Santareli, prvi trener ženske seniorske reprezentacije Srbije posetio je danas Odbojkaški savez Srbije. Prvog trenera seniorki Srbije u prostorijama OSS dočekali su Zoran Gajić, predsednik OSS i Ivan Knežević, generalni sekretar OSS.


Kina investira iz penzionog fonda u privatne banke - Penzin\nPočetna Magazin Godine Ekonomija Kina investira iz penzionog fonda u privatne banke\nObim investicije nije objavljen, ali svejedno ona predstavlja novu tačku razvoja kineskog finansijskog tržišta, jer će se privatne finansijske institucije sada takmičiti sa državnim bankama kao što su Industrijska i Komercijalna banka Kine, i sve to uz blagoslov kineske vlade kroz direktne investicije.\nAnt Financial odvojio se od Alibabe u septembru 2011. godine, i bio je u početku Alibabin nezavisni servis za uplaćivanje novca sa kompanijskih sajtova za onlajn trgovinu.\nOd tada je firma napravila druge finansijske proizvode koji se takmiče direkno sa državnim bankama.\nKineske državne banke nisu bile efikasne u uslugama za stanovništvo i male biznise, pa izgleda da Kina očekuje da će slobodnijim razvojem privatnog bankarskog sektora pospešiti razvoj privrede i tržišta.\nPrva investicija iz penzionog fonda obavljena je u petak, 3. jula 2015. godine, piše Quartz.\nTags:bankedržavne penzijefinansijeinvesticijeKinapenzioni fond


Prenosimo komentare u vezi vlade Vojislava Koštunice\nPolitika - Na popravnom ispitu\nNova vlada položila je zakletvu, praćena žestokim skepticizmom i osporavanjima. Možda će joj to pomoći da ne ponavlja greške prethodnika\nKratka agencijska vest mogla bi da kaže da je u sredu 3. marta Srbija dobila drugu tranzicionu vladu, koju će činiti Demokratska stranka Srbije, G-17 plus, Srpski pokret obnove i Nova Srbija a uz podršku Socijalističke partije Srbije. Za 112. vladu od Karađorđa i sedmu od uvođenja višestranačja u Srbiji, glasalo je 130 poslanika, 113 je bilo protiv, a jedan poslanik je bio uzdržan. Nakon polaganja zakletve, predsednik Skupštine Dragan Maršićanin je podneo ostavku jer je preuzeo funkciju ministra privrede, a na njegovo mesto je kandidovan potpredsednik G-17 plus Predrag Marković. U toj vesti, međutim. neće biti mesta za sve što prati novu vladu - teške rasprave o izdaji nečega što se zove demokratski blok, naknadne istrage o kosturima iz ormara prošlosti, kontinuitetu ili diskontinuitetu.\nUgledni profesor međunarodnog prava i funkcioner Građanskog saveza Srbije Vojin Dimitrijević izjavljuje da je na delu “bizarna, atipična kontrarevolucija” i dodaje da se “pronevere i poreske utaje nekih DOS-ovih vladinih službenika proglašavaju za nedela veća od stradanja stotina hiljada ljudi i političkih umorstava”. To mišljenje odražava stav znatnog dela srpskih reformista, ali u njemu i leži glavna tačka nesporazuma demokratskih snaga jer je dosadašnja istorija pokazala da je prilično teško uspostaviti demokratsko društvo ukoliko se ono bude delilo na revolucionare i kontrarevolucionare.\nVlada je sastavljena nakon čitave serije teških razgovora, u kojima je svaka članica imala razloga za nezadovoljstvo, ali je na kraju DSS uspeo da razbije njenu glavnu kob koja se zasnivala na konstataciji da ta stranka dobija izbore a ne osvaja vlast. “Sada nije dobila izbore, a osvojila je vlast. Ako bude nastavila sa dosadašnjom pasivnom politikom u kojoj je uvek neko drugi kriv, mislim da će to radikalima doneti ogromnu korist”, kaže radikalski funkcioner. Eksperti G-17 plus nisu dobili ono što su očekivali, kontrolu nad ekonomijom, ali smatraju da im je i ono što su dobili dovoljno da etabliraju stranku koja je tek stvorena. Labusova stranka je očekivala da će ekspert Svetske banke zadužen za Ukrajinu, Dušan Vujović postati ministar za ekonomske odnose sa inostranstvom, ali nisu dobili odobrenje Svetske banke. Na kraju je DSS pitao ekspertsku partiju da li im je draži resor poljoprivrede ili ekonomskih odnosa sa inostranstvom (pre dve nedelje SPO je tražio resor poljoprvirede, ali to nije prihvaćeno). Pored pritajenog nezadovoljstva eksperata, lider SPO Vuk Drašković otvoreno izražava nezadovoljstvo što nije dobio ono što je tražio, ali i zbog ubeđenja da su mu najbliži saradnici bliži koalicionim partnerima nego njemu.\nKada je Vojislav Koštunica, 63 dana nakon parlamentarnih izbora, predstavio kabinet u kome će se naći Labusovi eksperti koji su bili na udaru Velje Ilića, ministri SPO-a čiji je lider rekao da ne može da zamisli vladu koju bi podržali socijalisti, susreo se sa najgorim prijemom koji je jedna vlada imala u višestranačkoj Srbiji. Tanka većina u parlamentu, lomljivi odnosi u vladi, skeptični zapad i još nepoverljivija domaća javnost. Ali ta svest o ograničenosti moći vlade možda će biti glavni pokretač uspostavljanja demokratskog društva, koje možda neće pomoći vladi jer će nastaviti da sužava njenu moć ali će svakako biti od koristi svim nevladinim organizacijama i pojedincima.\nGotovo sve vlade od 1990. godine imale su solidnu podršku u parlamentu ali im se ta podrška vremenom gubila - Zelenović i Božović su imali 192 poslanika iza sebe, Šainović je kao premijer manjinske vlade imao podršku 173 poslanika socijalista i radikala, Mirko Marjanović je u dva mandata vodio vladu koju su u prvom slučaju činili SPS i Nova demokratija sa 128 poslanika, i SPS i radikali sa 193 poslanika, Zoran Đinđić je preuzeo vladu sa 176 poslanika iza sebe. Jedina vlada koja je uspela da izgura ceo mandat je prva vlada Mirka Marjanovića koja je uživala veoma tanku parlamentarnu većinu tadašnjih socijalista i sadašnjih liberala, ali je baš zbog toga, kao i zbog svesti tadašnjih koalicionih partnera da ne mogu da prežive vanredne izbore, uspela da traje duže od vlada sa plebiscitarnom podrškom. U nekim krugovima DSS-a se očekuje da će i vlada Vojislava Koštunice vremenom uspeti da ojača pozicije, tako što će napraviti most prema sadašnjim ljutim protivnicima DS, ali i prema međunarodnoj zajednici koja je pokazala zabrinutost nad vladom koja još nije bila formirana.\n“Molim vas, drugarice i drugovi demokrate, nemojte da se plašite gubitka vlasti. To jeste teško, mi to dobro znamo, jedva smo preboleli, ali smo uspeli da izađemo iz te krize”, izjavio je prvi socijalista, Ivica Dačić koji je podsećao poslanike da su gotovo sve demokratske partije sarađivale sa SPS-om dok je Milošević bio u Beogradu i na vlasti. Lider radikala Tomislav Nikolić je, prilično uspešno, podsećao poslanike DSS-a da im je smetalo što su radikali podržavali socijaliste, ali im ne smeta što ih sada podržavaju socijalisti. U novoj političkoj igri će se ispostaviti da su funkcioneri DSS-a postali pragmatičari, DS se premetnuo u državotvornu opoziciju, eksperti iz G17 plus postali su nepatvorene patriote, a socijalisti evropski reformatori. To možda zvuči kao novinarsko preterivanje, ali je više odraz sloma višedecenijskog shvatanja da je samo vlast legitimna politička opcija, dok bi se opozicija mogla posmatrati kao gomila odmetnika koji ruše temelje poretka. Događaji pre i posle decembarskih izbora, od odluke reformske vlade da neće izručivati optužene po komandnoj odgovornosti, preko formiranja Skupštine u kojoj su predsednici odbora postali ljuti protivnici do ideje da u upravne odbore javnih preduzeća uđu predstavnici svih parlamentarnih stranaka, porušili su dosadašnje gvozdene podele između Miloševićevog režima i njegovih protivnika. To, međutim, ne znači da demokratske stranke neće tražiti mogućnost dogovora o vladi, ustavu, Hagu ili zajedničkom kandidatu za predsednika Srbije.\n“Koliko će vlada biti stabilna videće se za dva, tri meseca kada na dnevni red dođu predsednički izbori. Stranke demokratskog bloka, a pre svega DSS i DS, imaće priliku za dogovor koji bi omogućio pobedu demokratskom kandidatu i istovremeno osnažio poziciju sadašnje vlade. To bi ujedno dovelo do stabilizacije političkih prilika koje bi opet omogućile da se popravi ekonomska situacija i ublaže ogromne socijalne tenzije. U tom slučaju, vlada bi mogla da traje duže nego što se očekuje. Ukoliko se ne postigne dogovor demokratskih snaga, vlada će biti veoma nestabilna, a socijalisti će gledati da je što više ucenjuju oko socijalnih pitanja”, ocenjuje politički analitičar Ognjen Pribićević.\nBrojni obavešteni izvori su već počeli da dostavljaju medijima pouzdane informacije o nepostojećim kontaktima između dva potencijalna kandidata, Koštunice i Tadića, u kojima se raspravlja ko će biti predsednik, a ko premijer. U razgovore, međutim, nije uključen Toma Nikolić. Oslanjajući se na iskustvo prošle vlade, koja se zadovoljavala većinom u parlamentu i ignorisala raspoloženje van parlamenta, predstavnici nove vlade razmišljaju kako da osnaže i stabilizuju sopstvene pozicije, vodeći računa kako napraviti strateški dogovor sa DS.\nPotpredsednik DSS-a Dragan Maršićanin kaže za NIN da teško može da poveruje u dogovor o zajedničkom kandidatu. “Još između nas postoji veliko nerazumevanje, a ja lično ne verujem da u demokratskom društvu treba praviti front ili blok protiv bilo koga, pa bio to i Tomislav Nikolić. Neka svaka opcija učestvuje na izborima, pa onda u drugom krugu neka ona koja osvoji manje glasova podrži demokratskog kandidata”, kaže Maršićanin, koji napominje da ta stranka nije vodila nikakve razgovore o predsedničkim izborima. Upitan da li veruje u mogućnost naknadnog proširenja vlade, odgovara da je još rano da se o tome razgovara jer iz DS i dalje stižu kontradiktorni signali. “Treba da prođe neko vreme, da mi vidimo da li se politika te stranke promenila, kao i da oni vide šta mi radimo u vladi. Tek onda bismo mogli eventualno da razgovaramo.”\nGlavni problem nove vlade, dakle, neće biti odnosi partija, jer se njihovi odnosi najbolje i najpreciznije uređuju na izborima, već odnos prema biračima, posebno onim koji glasaju za radikale ili ne glasaju uopšte jer ne veruju u politički sistem ili se, jednostavnije, nalaze daleko ispod egzistencijalnog minimuma. Zato je vlada koja polaže zakletvu pod maglom teškog osporavanja domaće i strane javnosti, u poziciji da se obrati običnim građanima i pokuša da uradi nešto na ekonomskom ili socijalnom planu. Ali to opet zavisi od spremnosti zapadnih prijatelja da shvate položaj vlade ili spremnosti ovdašnje vlade da shvati suštinu prijateljstva zapadnih partnera.\nSve naše Vlade\n• Posle uvođenja višestranačja u Srbiji 1990, prva vlada izabrana je 11. februara 1991. sa dr Dragutinom Zelenovićem na njenom čelu. Imala je pet potpredsednika i 21 ministra, među kojima su bili Radmilo Bogdanović, Danilo Ž. Marković, Ratomir Vico, Jovan Zebić. Posle podnošenja ostavke premijera Zelenovića nakon samo deset meseci vladanja, u decembru 1991. izvršena je i prva rekonstrukcija vlade. Novi premijer dr Radoman Božović preuzima vladu decembra 1991. i formira novo Ministarstvo za nauku i tehnologiju. I ova vlada takođe je trajala kratko - samo 14 meseci, od 23. decembra 1991. do 10. februara 1993. Božovićeva vlada okončala je mandat, jer su raspisani izbori krajem 1992. godine, na kojima su opet pobedili socijalisti. Praktično, prvi Miloševićev premijer, “brzoprugaš“ Dragutin Zelenović, u svom desetomesečnom mandatu dva puta je preživeo pokušaj obaranja u Skupštini, a ostavku je kasnije podneo sam, verovatno na sugestiju edž predsednika Srbije. Radoman Božović je ostao na premijerskom mestu takođe nakon dva poslanička izjašnjavanja.\n• Posle prevremenih izbora u decembru 1992. Srbija 10. februara 1993. dobija novu vladu. Za predsednika je izabran Nikola Šainović, a imala je pet potpredsednika, 22 ministra i jednog ministra bez portfelja. Među članovima vlade bili su Zoran Anđelković, Srboljub Vasović, Vladislav Jovanović, Đoko Stojčić, Slobodan Unković, Zoran Sokolović, Dragan Dragojlović i Vladimir Cvetković. Vlada premijera Šainovića trajala je najkraće, samo osam meseci, od 10. februara 1993. do 20. oktobra 1993, kada je tadašnji predsednik Srbije Slobodan Milošević raspustio Narodnu skupštinu. Šainovićev odlazak, u Skupštini su više puta tražili radikali.\n• Najdugovečniji premijer i jedini koji je na svom položaju ostao pun mandat bio je Mirko Marjanović. Posle vanrednih parlamentarnih izbora decembra 1993, njegova vlada je izabrana 18. marta 1994. godine. Imala je pet potpredsednika, 21 ministarstvo i četiri ministra bez portfelja. Između ostalih, ovu vladu činili su i Dragan Tomić, Branislav Ivković, Aranđel Markićević, Nada Popović-Perišić... Ukinuta su tri ministarstva: za inostrane poslove, odbranu i ekonomske odnose sa inostranstvom i privredni razvoj, ali je osnovano Ministarstvo za privatno preduzetništvo na čije čelo dolazi Radoje Đukić. Marjanovićeva vlada doživela je dve rekonstrukcije. Prvi put u maju 1996. kada je razrešeno pet ministara (jedan je podneo ostavku) i imenovani novi. Istom prilikom osnovano je Ministarstvo za turizam. Drugu rekonstrukciju Marjanovićeva vlada izvršila je februara 1997, kada je pored novog potpredsednika dobila i šest novih ministara. Tad je vlada imala pet potpredsednika, 23 ministra i šest ministara bez portfelja. Ukinuto je Ministarstvo za privatno preduzetništvo, a osnovana tri nova: za brigu o porodici, na čije čelo dolazi Bratislava Morina, ekonomsku i vlasničku transformaciju sa Milanom Bekom kao novim ministrom, i lokalnu samoupravu koje tada preuzima Zoran Modrinić.\n• Mirku Marjanoviću je bio poveren i drugi mandat za formiranje vlade, nakon parlamentarnih izbora 1997. godine. Posle višemesečnih političkih pregovora, 24. marta 1998. formirana je Vlada narodnog jedinstva. Ova vlada je imala 36 članova od kojih je bilo pet potpredsednika, 23 ministra i sedam ministara bez portfelja. Tada su prvi put u vladu ušli i predstavnici Srpske radikalne stranke koji su dobili 15 mesta u vladi, koliko je imao i SPS. Jugoslovenska levica u tu vladu ulazi sa pet predstavnika a jedan član bio je nestranačka ličnost. Od poznatijih političara u ovoj vladi bili su, između ostalih, i Vojislav Šešelj, Tomislav Nikolić, Milovan Bojić, Vlajko Stojiljković, Aleksandar Vučić, Dragomir Tomić i Dragoljub Janković. U ovom sastavu vlada je opstala do juna 1999. kada su, zbog neslaganja sa potpisivanjem mirovnog plana za Kosovo (Plan Černomirdin-Ahtisari) radikali podneli ostavke. Međutim, uredbom koju je doneo tadašnji predsednik Srbije Milan Milutinović, bilo im je zabranjeno da odu iz vlade. Ona je ipak bila rekonstruisana novembra iste godine kada je osnovano Ministarstvo za više i visoko obrazovanje. Vlada je tada imala pet potpredsednika, 24 ministra i sedam ministara bez portfelja.\nVlade Mirka Marjanovića trajale su do kraja vladavine Slobodana Miloševića.\nPosle pobede Koštunice i DOS-a na septembarskim izborima 2000, Mirko Marjanović podnosi ostavku 21. oktobra. Posle toga, tri meseca funkcionisala je prelazna vlada sa Milomirom Minićem na čelu iz SPS-a i potpredsednicima Nebojšom Čovićem iz DOS-a i Spasojem Krunićem iz SPO-a. Iz ovih partija, ministarstvima policije, finansija i pravde tada su rukovodila trojica koministara. Vlada je kolektivno upravljala Srbijom sve do parlamentarnih izbora u decembru 2000. Podsetimo, ova vlada je dugo bila u blokadi zbog odbijanja zahteva da se uhapsi bivši šef DB Radomir Marković.\n•Na decembarskim izborima pobeđuje tada izvorni DOS i već 25. januara 2001. izabrana je vlada Zorana Đinđića, u kojoj po prvi put nije bilo ministara iz SPS-a. Tadašnja vlada imala je sedam potpredsednika, 17 ministara a jedan potpredsednik je obavljao i ministarsku funkciju. Često je bila na meti kritike. Već u junu iste godine sa mesta potpredsednika smenjen je Vuk Obradović zbog umešanosti u tzv. seks-aferu. Nakon toga, članovi vlade iz redova DSS-a, potpredsednik Aleksandar Pravdić i ministar zdravlja Obren Joksimović, povlače se sa svojih funkcija zbog neslaganja sa vladom u vezi sa izručenjem Slobodana Miloševića Hagu i ubistva Momira Gavrilovića. Potpredsednik vlade Momčilo Perišić 19. marta 2002. godine podnosi ostavku zbog umešanosti u špijunsku aferu. Ministar za energetiku i rudarstvo Goran Novaković 18. juna iste godine podnosi ostavku. Rekonstrukcija vlade usledila već dan kasnije, posle koje je vlada imala pet potpredsednika i 19 ministara. Za novog potpredsednika izabran je Miodrag Isakov, za novog ministra zdravlja Tomica Milosavljević, a Kori Udovički za ministra za rudarstvo i energetiku. Tom prilikom dodata su i dva nova ministarstva - za ekologiju i državnu upravu, na čija čela dolaze Anđelka Mihajlov i Rodoljub Šabić.\n• Šest dana posle ubistva premijera Zorana Đinđića, 18. marta 2003. godine, u Narodnoj skupštini je izabrana vlada Zorana Živkovića. Tom prilikom biva proširena za jedno potpredsedničko mesto na koje dolazi Čedomir Jovanović.\nInače, nova vlada sa Vojislavom Koštunicom biće 113. po redu u poslednjih 200 godina srpske države. Najdugovečniji srpski premijer bio je Nikola Pašić koji je, kad se saberu njegovi mandati iz vremena Kraljevine Srbije i oni kasniji u Kraljevini SHS, na čelu srpske vlade proveo oko 18 godina.


Javna rasprava o nacrtu rebalansa budžeta - KVorum.net / Kotor-Varoš -\nJavna rasprava o nacrtu rebalansa budžeta\nAutor: Slaven Šubara / Datum: 04.09.2018. 08:34\nOpštinska uprava Kotor Varoš – Odjeljenje za finansije i Načelnik opštine, organizovali su javnu raspravu o Nacrtu rebalansa budžeta opštine Kotor Varoš za 2018. godinu.\nSvi zainteresovani građani, potrošačke jedinice, organizacije i udruženja mogli su da uzmu učešće u javnoj raspravi koja je održana u ponedjeljak 3.9.2018. godine i da sugestijama i prijedlozima daju svoj doprinos boljem planiranju rebalansa budžeta opštine Kotor Varoš za 2018. godinu.\nBrokerska kuća “Monet broker” iz Banjaluke raspisala je u ime Opštine Kotor Varoš javni poziv za upis i uplatu druge emisije opštinskih obveznica putem javne ponude na koji mogu da se jave domaća i strana fizička i pravna lica.\nOpštinska vlast planira da 2,34 miliona KM utroši na vracanje preostalog duga na osnovu emisije obveznica iz 2010. godine. Preostalih 2,66 miliona KM bilo bi usmjereno za izgradnju zgrade lokalne uprave.\nPrethodna vijest: Osnovnu školu ´Sveti Sava´ počeo da pohađa 91 prvačić Sljedeća vijest: NDP spreman za izbore